Ngerase takut bise bikin diri kite belajar juge, ternyate. Enih emosi negatip, bise kite olah buat jadi emosi positip nyang begune. Kalo misalnye takut diomelin, nyang harus jadi prinsip kite ntu kudu ngebenerin diri biar di laen waktu kagak ngerjain kesalahan nyang same lagi, jadi kagak kudu kena omel. Nyang bise kite lakuin buat enih, ya ntu belajar, kuasain, bahkan kalo bise jadi ahli di bidang kite, biar bise meminimalisasi kesalahan. Terus, bise juge buat naro pokus nyang dalem, bener-bener, ame ati-ati bangat kalo ngerjain aktipitas. Jan lupe buat ngelibatin orang laen, biar kite bise nerima kritik, saran, sekaligus doa dari die ame kite biar lancar terus enih urusan. Misal kite dapet kritik, jan dimasukin ati bangat, tapi masukinnye ke pikiran biar bise diolah secare logika letak salah kite ade di mane. Ntu kudu dijadiin motipasi biar kite bise epaluasi diri. Terus, kongko ame orang banyak. Pegaulan nyang luas bikin mata kite kebuka lebar juge buat dunia, jadi keasah juge potensi nyang kite punye. Terakhiran bangat, jauhin hal-hal kagak sehat ame bebahaya kek narkoba, alkohol, ato rokok.


Cara nulungin orang yang kena serangan panik. Pertama, sebelom kita nenangin orang, kita kudu pastiin kalo kita juga tenang dulu. Soalnya, orang yang ngalamin serangan panik emang paling butuh buat ditenangin. Kedua, ajak ngomong orang yang kena serangan panik pake kalimat yang pendek-pendek aja. Ketiga, bilang ke jia pake ngelibatin perasaan, kayak bilang kita bangga jia bisa ngelewatin itu lancar. Keempat, minta ama jia buat fokus ngatur napas. Minta ama jia buat napas pelan-pelan. Keenem, bawa orang itu ke tempat yang lebih aman. Orang yang lagi keserang panik ini butuh tempat yang tenang buat nyender. ketujuh, kasih jia minum. Soalnya, abis kena gejala, bkin jia ngerasa capek. Kelapan, minta ama jia obat yang jia bawa, atawa cariin obat yang biasa jia minum kalo lagi keserang begitu. Terakhir, temenin orang itu ampe bener-bener baek.


Karena memang termasuk dalam perusahaan top, sehingga client yang menggunakan jasa kami juga tidak main main, perusahaan besar pertambangan, perusahaan bank top yang sering kalian lihat di saham saham. karena kompleksitas yang kami hadapi, dan ketidak jelasan management yang mengatur resources sehingga membuat project ini terbilang menjadi sangat mengerikan. Bagaimana tidak, seorang fresh graduate yang tidak tahu apa-apa, yang baru masuk ke project, sudah diharuskan belajar dengan cepat dan langsung menghadapi client/user. Orang-orang dipaksa untuk menyelesaikan sesuatu yang sebenarnya masih abstract. Belum lagi lead-lead yang hanya modal bacot dan cari muka. Singkat cerita, dengan bermodal muka tebal dan keberanian, kami maju menghadapi client dan berbicara tentang hal yang kami sendiri belum paham sehingga terkadang client mungkin juga merasa kami tidak capable. Selesai meeting, banyak sekali ketidak jelasan karena memang kami hanyalah fresh graduate yang belum tahu apa-apa namun dari pihak management menuntut kami untuk menyelesaikan dan memberikan keputusan.


Penyebab fobia muntah bisa bermacam-macam. Menurut psikolog Ikhsan, penyebab paling sering karena pengalaman kagak menyenangkan saat ngegares sesuatu, lalu mengakibatkan sakit, dan muntah. "Bisa juga saat melihat seseorang muntah, dan saat ntu merespons sebagai sesuatu yang menjijikkan atau kagak menyenangkan. Atau, pengalaman dimuntahi oleh orang lain, baik sengaja, atau kagak sengaja. Hal-hal ntu tersebut bisa memicu emetophobia," kata psikolog ntu. Dilansir dari Healthline, penyebab emetophobia adalah sebagi berikut, ya ntu sangat takut sakit di depan umum, alami keracunan ganyeman yang sangat buruk, melihat orang lain muntah, mengalami serangan panik selama insiden muntah. Namun, emetophobia dapat berkembang tanpa penyebab yang jelas. Hal ntu membuat para ahli percaya bahwa genetika, dan lingkungan turut berperan. Misalnye, ada riwayat keluarga dengan fobia spesifik, atau gangguan kecemasan lainnye. Fobia muntah sering dimulai pada masa anak-anak. Uniknye, orang dewasa dengan emetophobia yang udeh berlangsung lama, sering kagak ingat dari mane rasa takut tersebut datang.


Piston rèm ngêmilikin pêran pênting dalêm sistim pêngêrèman. Kêbêradaan piston ngêmungkinin ada têkênan hidrolik dari pêdal rèm pêranti nêkên kampas rèm. Kalu piston rèm butut, mangka prosès onoh ora bêpungsi dêngan baèk. Akibatnyah rèm ora bakal pakêm, bahkan bisa baè blong. Disaranin buat ngêlakuin pêngêcèkan têradêp kondisi piston rèm. Kalu têrdapêt karat atau kêausan, lêbih baèk sigrah dilakuin pêrbaèkan. Tapi, masalah pada piston rèm bukan onoh baè. Kêrusakan pada seal piston mastêr rèm silindêr bisa juga têrjadi. Wayah onoh têrjadi, pêngêrèman ora bakal optimal. Tumannyah kêrusakan onoh nongol akibat pêmakèan. Sêiring waktu, seal piston rèm mastêr bakal aus. Ênih juga bisa dipêrparah dêngan kondisi minyak rèm nyang buruk. Mangka, pêmilihan minyak rèm nyang bêkualitas bisa ngêjadi solusinyah.


Elu pernah kagak, udeh lagi capek-capek baru pulang dari sekolah, atau kampus, atau kerja, abis capek belajar, capek kerja, dan capek abis ngerjain tugas, tiba-tiba elu inget ade beberape kebutuhan rumah tangganye elu yang kudu elu beli di mini market? Nah si Lany pernah. Akhirnye walaupun bener-bener capek, suasana hatinye buruk, pengen buru-buru mandi, dan intinye pengen buru-buru sampe rumah, die kudu mampir ke mini market dulu. Nah ternyate, entu mini market rame bener. Mungkin banyak orang yang kayak die, baru sempet belanja malem. Nah setelah keliling ambil produk-produk yang kudu dibeli, die pun antre. Antreannye lumayan panjang. Tapi ya gimane lagi. Nah pas udeh sampe di baris kedua, tiba-tiba aje ade yang nyerobot. Jelas aje die langsung marah karena antreannye diserobot. Nyok budayain buat antre!


Atu sampah aje kadang bise bikin masalah nyang berabe, apelagi kalo tumpukan ratusan sampah. Tumpukan sampah bise bikin sekitarannye bau dan berubah hawa. Enih nyang jadi pemicu orang oek-oek gegara ngerase jijik kalo ude deketan ame tumpukan sampah. Tanah sekitaran tumpukan ntu bise bekurang jaoh kualitasnye dan kagak sedep diliat juge ame orang-orang. Bahkan, kagak sedikit tumbuhan nyang jadi mati kalo tanah sekitarnye jadi tempat inggap sampah-sampah. Belon lagi kalo tumpukan sampah entu adenye di aer mengalir, kek sungae ato kali. Bise bangat enih tumpukan ngeubah warne dasar aer mengalir ntu jadi cokelat, butek, ato bahkan item pekat saking kagak sehatnye kualitas aer nyang dilewatin ame sampah.


Awak êlu dipenuhi kelenjar keringat karna keringat merupakan fungsi penting nyang ngêbantu mendinginkan awak. Adè dua jênis utama kelenjar keringat, yaitu ekrin amè apokrin. Kelenjar ekrin menutupi sebagian besar awak êlu amè terbuka langsung di permukaan kulit. Sebaliknyè, kelenjar apokrin terletak di area nyang banyak mengandung folikel rambut, sêpêrti selangkangan amè ketiak. Wayah suhu awak Êlu memanas, kelenjar ekrin bakal melepaskan keringat buat mendinginkan awak êlu. Tumannyè keringat dari kelenjar ekrin kagak berbau ampè bakteri di kulit êlu mulè memecahnya. Makanan amè minuman tertentu nyang êlu konsumsi, serta jênis obat tertentu jugè bisè menimbulkan bau padè kelenjar ekrin. Kelenjar apokrin mengeluarkan cairan tak berbau, tapi cairan êni mulè mengeluarkan bau wayah bersentuhan dêngan bakteri di kulit êlu. Kelenjar êni baru bêgawè wayah pubertas, itulah sebabnya wayah pubertas êlu mulè mencium bau badan.


Kondisi aye udeh lemah, tapi belom dapet juga rumah sakit karna alesannye penuh. Pas itu emang kondisinye lagi musim ama penyakit demam berdarah sama kaya nyang aye derita. Udeh 2 rumah sakit nyang nolak aye, rasanye aye udeh kaga kuat lagi tuh panas-panasan. Akhirnye dapet juga rumah sakit nyang jauh dari rumah, selama 4 hari tuh kaga ditanganin ama dokter. Ampe kondisi aye parah dah kaya orang sekarat. Amle akhirnye aye mimisan nyang tandanye pembulu darah udeh pecah, orang tua harus nyari rumah sakit gede supaya langsung dapet penanganan. Untungnye dapet walaupun harga rumah sakitnye mahal, tapi kalo aye kaga segera di rujuk waktu itu mungkin udeh lewat kali aye.


Saban pagi kalo pengen berangkat ke sekolah udah barang tentu banget kebelet kencing. Sempet pas hari Senen waktunya upacara, pikiran udah kagak karuan pengen buru-buru ke weseh. Ujug-ujug aja kabur ke kulem. Padahal, guru udah beberekan manggilin murid-murid yang masih pada bekeliaran. Kagak ngeroin itu, dibanding nanti ngompol di celana. Akhirnya, langsung aja mabur ke kulem. Pas udah di dalem kulem, langsung buru-buru kencing. Pas udah lega, langsung dah ngeluyur keluar. Bukan gara-gara disuruh baris upacara ama guru. Buru-buru lantaran kagak tahan bau weseh yang keendus bener. Padahal, idung udah dirapetin pake kerudung. Itu juga kalo kagak kebelet banget, masih bisa ditahan dah kalo ngelongok wesehnya bentek banget kayak begitu.


Dalêm pêrtêmênan, bêrantêm adalah hal nyang lumrah têrjadi, tapi bèda halnyah ama minta maap. Bagi dirinyah, minta maap ama têmên lêbih sulit dilakuin kêtimbang ngêrjain ujian kimia. Wayah onoh diah masing rêmaja dan egonyah masing tinggi-tingginyah. Diah ora sêngaja nyakitin ati têmênnyah dan akhirnyah têmênnyah sèwot. Awalnyah, diah ngêrasa ora ada nyang salah ama pêrkataan onoh, tapi sêtêlah diah introspèksi, diah go nyadarin bahwa dirinyah udah kêliru. Masalahnyah, wayah onoh ègo diah kêbangêtan tinggi sêhingga hubungan pêrtêmênan mêrèka kandas di têngah jalan. Wayah rasa kangên onoh nyaba, puguh bakal ada pêrasaan pèngèn balik kèk dulu sêbêlon pêrmasalahan atau pêrbèdaan pêndapêt onoh têrjadi. Tapi, ègo nyang tinggi sêring kali ngêja kêsêmpêtan mêrèka buat kêmbali barêngan, têrus bè pupus.


Waktu sd saya pernah dikerjai dihari ulang tahun saya. Jadi, saat saya masuk sekolah saya dijauhi oleh teman-teman saya. Karena saya masih sd ya saya bingung dengan mereka, saya coba tanyakan tapi mereka malah menjauh. Begitu terus sampai istirahat selesai, sampai akhirnya ada teman yang menceritakan pada ku bahwa aku sedang dikerjai. Lalu jam terahkir guruku ikut mengerjaiku dia mengatakan bahwa saya membuang sampah sembarangan. Saya bingung, kan saya belum buka makanan saya. Saya tanya bukti, katanya anak kelas sebelah melihat saya membuang sampah sembarangan. Saya menceritakan semuanya, sampai mata saya berkaca-kaca (ya namanya juga anak sd masalah kecil nangis, tapi saya berusaha untuk kuat). Akhirnya guru saya berkata sejujurnya bahwa ia dan teman-teman hanya mengerjai saya. Lalu, dari kejadian itu saya mulai jarang menangis lagi, dan berusaha tetap tenang.


Gubernur DKI Jakarta, Anies Baswedan prihatin dengan tumpukan sampah yang terjadi di Kampung Bengek, Penjaringan, Jakarta Utara. Die pun menyayangkannye ntu seabrek-abreknye aturan di Jakarta yang diperlakukan justru seperti anjuran. "Bejibun sekali aturan kite ntu lebih seperti anjuran. Kagak menaklukan, jadi kalau ada orang yang melanggar maka tidak ada disinsentif," ujar Anies di Balai Kota, Jakarta. Tumpukan sampah ntu tersebut berasal dari pemukiman liar di Kampung Bengek yang didirikan di atas lahan milik sebuah BUMN. Suku Dinas Lingkungan Hidup (Sudin LH) Jakarta Utara pun kesulitan membersihkannye ntu lantaran belum berkoordinasi dengan pemilik lahan. Anies menyatakan, kejadian ntu jugalah mengape bakalannye ada seabrek aturan yang diubah di Jakarta. Die ingin agar sanksi yang tegas diberikan kepada pihak yang melanggar aturan.


Saat ini, penyebabnye belum diketahui dengan pasti, tapi kondisi ini cenderung terjadi dalam keluarga, dan biasanye terjadi setelah kejadian yang mengguncang. Awal muncul phobia dapat terjadi secara mendadak maupun bertahap. Terkadang kite memiliki phobia karena merasa kagak nyaman. Keadaan ntu bukanlah penyakit kecuali jika hal tersebut sampai memengaruhi hidup kite. Jika kite cemas berlebihan hingga mengganggu pekerjaan atau hubungan sosial, segeralah pergi ke dokter atau atau psikoterapis. Sebagian besar pasien dapat disembuhkannye jika diterapi dengan benar. Ketakutan masa kecil, seperti takut gelap, takut monster, atau takut sendirian, sangat umum terjadi dan biasanye akan hilang seiring berjalannya waktu. Tubuh masing-masing orang berbeda. Bisa jadi, gejala phobia yang muncul antara satu orang dengan yang lainnye adalah berbeda. Selalu konsultasikan ke dokter untuk menangani kondisi kesehatan kite.


Pernah waktu di kampus aye lagi kebelet-kebeletnye tuh, kaga ngeliat lagi masuk toilet nyang buat perempuan tuh nyang mana. Namanye orang kebelet kan karna waktu itu aye lagi mencret-mencret, terpaksa aje masuk kuliah karna emang bates bolos di mata kuliah ntu udeh abis. Ya jadinye harus bolak-balik dah ke wc, gara-gara saking kebeletnye ampe kaga sadar tuh wc nyang aye masupin wc laki, cuman aye tahan malu karna emang udeh kebelet trus wc perempuan juga penuh mulu si. Akhirnye keluar mindik-mindik dah tuh ampe kaga ada orang nyang masuk wc, eh sialnye temen aye mau ke wc trus kepapasan, untung kenal jadi kaga malu-malu amat.


Ude biase rasenye bagi Doel, sebage sala atu anggota ekskul pecinte alam, buat ikut ngebersiin bagian-bagian kolaan. Kek ari enih, Doel kebagian buat bantu tukang bersi-bersi kolaan buat ngoper sampah kolaan ke truk sampah. Pas nyampe tong sampah gede di belakang kolaan, Doel ngeliat tumpukan sampah ngegunung di sonoh. Lalet ude beterbangan ke sonoh ke marih, baunye semerbak bener dari jarak sekian meter gek. Enih sampah-sampah asalnye dari semue ruangan nyang ade di kolaan Doel, dari ruang kelas, ruang guru, ruang kepsek, perpus, kantin, UKS, ame nyang laennye. Doel sebenernye biasenye tahan-tahan aje ngeliat nyang beginih-ginih. Cuman, gegara karang tumpukan sampahnye due kali lipat lebi ngegunung, ampe ade curut-curut nyang wara-wiri di sekitarannye, Doel jadi merinding juge gegara jijik. Idungnye sekuat tenage nahan napas bari nyugestiin perutnye buat kagak begejolak ato mual. Walopun begonoh, Doel tetep bantu ngoper-ngoper sampah, die kagak enak ame tukang bebersih kolanye.


Malem minggu, dan malem Jumat ntu kalo di Jakarta kaga usah ditanye dah macetnye pasti luar biasa bener dah, kendaraan udeh kaya semut bejejer seabrek-abrek atau kaya lagi markir rasanye. Sampe gedek banget aye rasanye liat kemacetannye ibu kota tuh ye. Kaya sumpek aje gitu udeh macet-macetan di jalanan, mane dikejer waktu gegara mau pergi kondangan. Udeh rasanye gakaruan banget dah, ternyata di Senayan lagi ada konser makin jadi aje dah ntu macetnye. Hiruk pikuk kota Jakarta emang luar biasa banget rasanye. Bener-bener sepanjang jalan bagusnye dzikir aje udeh daripade jadi emosi jiwa lantaran stress liat jalanan yang kacau banget yekan.


Segala macam produk nyang menawarkan solusi buat bau badan pernah Surya jabanin saking malunya bau badan kagak ilang-ilang. Tapi, têtêp aja kalo berkeringat aromanya masih bau, apalagi jika udèh berada di luar ruangan nyang panas. Bikin minder! Padahal Surya udèh mandi sêari duè kali makè sabun antiseptik. Saking sulitnya mengatasi bau badan, diè khawatir kalau kudu jalan-jalan jauh. Diè juga kagak pernah mao kalau diajak naik gunung, takut bau. Lalu, sebulan lalu Surya meminum rempah kunyit amè jahe. Niat awalnya tibang pèngèn menambah imun tubuh sekaligus perawatan dari dalêm buat jerawat nyang padè wayah ntu lagi meradang. Tapi, tanpa diduga, sêudèh ngonsumsi rempah ntu, Surya ngêrasè keringatnya udèh kagak bau lagi, bahkan tanpa memakai deodoran atau produk apa gè.


Restoran cepat saji yang bernama Karen's Diner yang lagi beken ntu pertama kali beroperasi di negara Australia, dan Inggris. Nama ntu resto Karen sendiri berasal dari bahasa slang Amerika Serikat. Di mane untuk menggambarkannye orang yang menjengkelkan, dan komplain melulu mengenai masalah paling sepele sekalipun. Para pelayan di Karen’s Diner akan melayani pelanggan dengan kasar. Kagak ada keramahan, atau senyum selama melayani para pembeli. Staf, mulai dari pelayan sampai kasir jutek, marah-marah, dan mengolok pembeli. Jadi diharapin jangan heran dan gedek kalo pelayannye galak. Tapi ya namanye manusia masih ade juga yang akhirnye jadi gedek, marah, dan berantem sama pelayannye.


Sewaktu mata pelajaran seni budaya waktu siang ntu di kelas suatu sekolahan. Jadi pelajaran seni budaya yang dipelajarin di sekolahan ntu adalah seni budaya suling dan pianika. Seluru siswa siswi disuruh mempelajari lagu yang minggu lalu udeh dikasi tau sama gurunye ntu mata pelajaran seni budaya. Udeh dah tuh mereka pelajarin di rumah mereka masing-masing. Kemudian waktu seminggu udeh berlalu, kemudian kite ntu hari udeh pada bawa alat musiknye dah tuh. Ntu minggu kite bawanye ntu cuma suling aje. Udeh lah tuh disuruh maju satu-satu buat bawain ntu musik di depan kelas. Kagak tau kenape tiba-tiba aje ngeblang gabisa mainin ntu nada suling, padahal sebelumnye udeh belajar dulu. Udeh gitu tegang banget emang sama gurunye yang serem dan galak. Lupalah udeh sama ntu musik nadanye buat main suling. Udeh aje satu kelas pade ngakak ketawain, bener-bener malu dan gedek banget rasanye. Udeh diketawain eh malah diomelin juga aje tuh sama guru aye. Pokoknye ntu hari aye bener-bener malu dan sedih. Yang emang harus dipelajarin ntu ketika ada orang yang gabisa atau salah jika kite gabisa bantu jangan malah diketawain.


Kaget banget rasanya pas tau hamil, karna tuh aye salahnye kaga ada persiapan apa-apa. Gerak juga masih seruntulan, trus nyang bikin aye khawatir tuh aye masih ikut olahraga futsal. Aduh bahaya banget dah itu kalo pas futsal kemaren aye ampe jatoh, untungnye ampe tau hamil kandungannye bae-bae aja. Cuma masih kaga nyangka soalnye bener-bener kaga ngerasain apa-apa. Bener-bener di luar dugaan, trus akhirnye tuh aye bener-bener bengong doang kite bedua. Trus ya akhirnye kite beraniin tuh ke dokter karna takut ada ape-ape. Tapi, pas nyampe rumah sakit di USG tuh, alhamdulillah sehat-sehat aje, semuanye kaga ada kendala, bener-bener bersyukur masih dikasih keselametan.


Doel kebelet berak bangat! Dari pagi, perutnye ude kontraksi kagak keruan, tapi ketahan bae gegara gurunye lagi galak-galak bangat ari enih. Makanye, die bela-belain nahan berak aje daripade entar-entar kena semprot gegara kagak ngarti ame nyang blio jelasin pekara kepotong pas ijin ke kamer mandi. Cuman, enih ude due mate pelajaran lamenye. Mane guru nyang karang demen bangat manggilin muridnye atu-atu buat ngerjain soal di papan tulis lagih! Doel ude keringet dingin dan perasaannye kagak enak, ampe ujug-ujug namenye dipanggi. Haduh, mampus, dah. Doel, nyang agak kaget, repleks bediri, tapi tenyate ntu bikin dampak gede buat pantatnye nyang daritadi "kesumpel" ame kursi tempat die duduk. Begitu pantatnye beradu ame angin, keluar, dah, ntu bunyi khidmat, "Duuuuuut..." dari pantatnye menuju seantero kelas. Doel mukenye langsung merah kek udang rebus bari bekali-kali minta maap ame gurunye gegara kelepasan. Untung, gurunye cuman ketawe ame maklumin doang, tapi Doel tetep disuru ke depan buat jawab soal di papan tulis. Kalo enih, kagak ngape, dah, nyang penting kagak ngebahas soal kentutnye tadi!


Pulang sekolah di ari Jumat itu enak banget kalo jalan-jalan dulu ama kawan, soalnya besokannya udah Sabtu, udah tenang. Malem sabtuan bareng temen-temen buat nonton. Jadinya, kudu masuk mol dulu. Lantaran udah diniatin buat nonton, jadinya langsung nuju ke bioskopnya. Pas nyampe bioskop langsung mesen tiket. Abis mesen, ternyata pelemnya baru ada enem belas menitan lagi. Kalo udah duduk maunya fokus nonton. Mumpung ada waktu, langsung ke weseh buat kencing dulu. Pas nyampe weseh langsung masuk ke tempat yang kosong. Kaget banget ngeliat banyak tisu pada beserakan di samping wesehnya. Geli banget juga ngeliatnya, udah kepikiran itu pasti bekas cebok. Belom tapi kebelet, jadi minta tolong sama mpok-mpok yang jaga di situ lagi ngejogrok aja di pojokan. Kasian juga sama mpoknya ngebersihin begituan. Kudunya, kita buang sampah ke tempat sampah yang udah disediain. Jangan dibiarin beserakan begitu aja.


Hal yang paling kaga ngenakkin sebenernye adalah belum bisa kite bikin girang orang yang kite sayang. Sebenernye bukan kite yang mau juga, buat kaga bikin mereka seneng, tapi emang udeh jalan takdirnye begitu. Yang penting kite jangan lupa buat selalu doa, dan bersyukur biar di kasih kemudahan, dan kelancaran buat nyenengin orang-orang tersayang kite. Harus berusaha yang keras dan sungguh-sungguh juga. Seperti halnye kaya waktu ntu aye sering mengecewakan, misalnye ulangan dapet nilainye kurang bagus, tapi aye tetep giat usaha, dan orang tua aye juga tau betul perjuangan aye kaya gimane, kalo emang diakhirnye dapet hasilnye kaga bagus, yang penting usaha kite udeh maksimal.


Ketika saat ntu nyari anting yang nyangkut kaga tau dimane kaga ketemu-ketemu kaga engeh ada dimane naronye, padahal ntu anting kudu banget dah ketemu buat dipake di rumah aje tapi ntu anting, anting yang udeh di demenin dan selalu dijadiin gacoan dipake buat sehari-hari. Rasanye sedih bukan maen pas ntu anting ilang. Di ubek-ubek kemane-mane buat nyariin ntu anting ampe ketemu. Girang banget dah ternyata ntu anting kaga ilang, cuma keselip aje dah. Udeh deh di pake-pake terus lagi dah ntu anting buat hari-hari. Rasanye tadinye ati udeh kaga karu-karuan dah pokoknye pas ntu anting ngilang. Pas ntu anting udeh ketemu ati langsung lega girang rasanye.


Sekarang pan lagi rame nih, tentang petugas kesehatan nyang pelayanannya kaga ramah ama pasien BPJS. Nah, kalo kite dapet perlakuin nyang kaga-kaga kite bisa ngadu kok ke kantor pusat. Kalo kite dapet tunggakan nyang kaga masuk akal juga kite bisa aduin. Nah, kalo pelayanan kite dibeda-bedain kite juga bisa lapor. Trus kalo kite ditelantarin trus maga dapet pengobatan nyang sesuai juga bisa kite aduin. Kalo masalah pelayanan nyang jutek, kite tinggal pindahin tuh faksesnye, trus kasih penilaian nyang sesuai ama pelayananya biar orang-orang pada tau. Dengan kaya gitu kan kite kasih masukan buat orang, trus tempat itu bisa dapet teguran. Sekarang mah pelayanan kesehatan udeh gampang, semua orang berhak dapet pelayanan kesehatan nyang bae.


Kagak selamenye sekarat ato kematian kudu ditakutin. Kalo ngejelasin secare agame mungkin agak suse, ye. Cuman, secare medis ato sains, ade namanye hormon endorpin nyang bekontribusi ame perasaan bahagie. Enih ngaruh juge ke otak nyang mikirnye jadi nyang seneng-seneng bae. Nah, kate ahli neuroanatom Amerike, Jill Bolte-Taylor, bedasarkan pengalamannye ndiri ngadepin maot, die bise ngerasain "nirwana" ato euporie bahagia bahkan pas otak bagian kirinye kagak bepungsi perkara die kena stroke. Kagak cuman ntu, cedera otak kanannye juge bikin die ngerasain perasaan seakan-akan die punye kekuatan tingkat tinggi. Intinye, pas badan enih pelan-pelan kagak bepungsi, otak juge ikutan bepengaruh. Kemungkinannye gede banget ntu bepengaruh ame perasaan kite pas udeh deket maot.


Kayak fobia yang laen, orang yang kena phasmofobia juga butuh ditanganin, butuh diobatin. Selaen itu, orangnya juga kudu diterapi lewat psikoterapi. Obat yang sering dipake ama orang yang kena phasmofobia ini obat antidepresan ama anticemas. Dua obat itu bisa ngeredain emosi yang lebih gara-gara takut ama ngebantu berentiin atawa ngurangin reaksi badan, kayak jantung bedebar atawa enek. Obat antidepresan ama anticemas bisa cepet ngurangin gejala fobia. Kalo ngobatin pake terapi atawa psikoterapi pake terapi perilaku kognitif. Ahli kesehatan mental bakal sigep ngebantuin ngegali sumber rasa ngerinya. Abis itu, bantu bareng-bareng ama orang yang kena fobia buat cari cara yang bisa diterapin pas rasa ngerinya lagi naek. Kalo kita ngerasa punya ketakutan yang berlebihan ama sesuatu, apaan aja termasuk ama setan, kita boleh temuin orang ahli yang bisa nulungin kita nanganin rasa ngeri itu.


Pas taon 2022 sekitaran bulan Agustus, engkongnye aye sakit dan kagak bisa banyak gerak. Kalo jalan kudu dituntun, makan kudu disuapin, mandi kudu dimandiin, dan laennye. Intinye hal entu bikin enyak dan babeh aye kudu nginep di rumahnye nenek dan angkong aye. Karena hal entu, akhirnye aye pun kudu tinggal sendirian di rumah. Aye sedih karena kudu pisah sama orang tuanye aye dan tinggal sendirian. Enyak aye kudu bantuin enyaknye buat ngerawat engkongnye aye dan ngurusin rumah, babehnye aye pun kudu di sono juga buat jaga-jaga kalo ade kebutuhan ape-ape. Jadinye babeh aye berangkat kerja dari sono juga. Sementara aye pas entu masih ngerjain skripsi. Udehlah capek ngerjain skripsi, aye kudu ngurus rumah juga pastinye. Aye bener-bener sedih, capek, dan tertekan idup sendiri.


Dari kecil udeh kite mulai tanemin kalo disuntik tuh sebenernye kaga ngapa-ngapa. Bukan malah udeh tau anak kecil takut tapi malah makin di takut-takutin. Jangan bosen kasih pengarahan buat anak kalo disuntik itu ada manfaatnye buka cuma mal dibuat sakit aje. Trus juga selama anak takut disuntik kite mesti dampingin anak seenganye kite kuatin. Trus kalo anak masih nangis ditenangin, kite bikin anak tuh tau kalo kite juga ngerasain ape nyang die rasain. Minta maaf ama anak kalo maksud kite tuh bukan mau nyakitin tapi sekali lagi buat kebaikan. Lama-lama kalo kite lakuin itu terus-terusan anak makin lama makin ngarti kok.


Kata orang, belom jago kalo belajar motor belom ngerasain jatoh. Keseringan dengerin orang ngomong begitu, jadi ada orang yang mikir kagak ngapa-ngapa kalo nanti jatoh. Jia lagi belajar motor. Jia minjem motor ama abangnya. Langsung dikasih aja jalan muterin kampung kagak pake diliatin. Langsung dilepas aja. Padahal, jia baru belajar banget. Awal-awal jalan masih lancar-lancar aja. Biarpun rada degdegan. Pas di tengah jalanan, ada orang yang negor. Jia langsung melengos aja ke belekang. Abis melengos, jia langsung nengok ke depan lagi. Kagak lama, motornya nyusruk ke pinggir jalan. Jia nubruk gerobak dagangan orang. Banyak yang pada nolongin, jia jadi malu sendiri. Kudunya emang ati-ati banget kalo baru belajar motor. Kagak usah dengerin yang orang bilang. Kagak mesti jatoh dulu biar bisa motor.


Orang yang sering ngintilin orang ini banyak banget ternyata. Ada yang emang punya niat buat ngejahatin orang. Ada juga yang ngintilin gara-gara mau tau orang laen, cuman jia kagak bisa ngomong baek-baek. Kayak ada satu pedagang. Jia pernah kenal pembeli yang baek banget ama jia. Biasa langganan, kalo beli dagangannya sering banget banyak. Pas satu hari, pelanggan itu lagi kagak beli, malah mampir aja kagak. Tumben bener jia ngelewatin pedagang itu kagak pake negor. Pedagang tadi keherenan. Akhirnya, jiem-jiem jia ngintilin pelanggan itu. Pas tengah jalan, ternyata pelanggan tadi tau diintilin ama orang. Gara-gara ngeri, jia ganti jalan laen. Pas di tengah jalan jia lemes banget. Untung rame orang. Pas di sono, badannya lemes. Pedagang tadi kaget. Ternyata orang yang diintilin tadi lagi kagak enak badan.


Ratusan pekerja korban PHK (Pemutusan Hubungan kerja) dari berbagai perusahaan, marah-marah di Kantor BPJS Ketenagakerjaan cabang Belawan Jl. G. Krakatau. Mereka protes dengan para petugas BPJS karena pencairan jaminan hari tua (JHT) tak bisa keseluruhan. Setelah resmi beroperasi secara penuh, Badan Penyelenggara Jaminan Sosial (BPJS) Ketenagakerjaan mengeluarkan aturan baru terkait pencairan JHT. Dalam aturan yang diteken Presiden Joko Widodo pada 29 Juni lalu, perubahan hanya dilakukan pada syarat tenggat waktu peserta bisa mencairkan JHT, sementara, besaran iuran tetap sama ya ntu 5,7% per bulan. Kepala Divisi Komunikasi BPJS Ketenagakerjaan Abdul Cholik mengatakan, aturan baru tersebut didasarkannye pada Peraturan Pemerintah (PP) No 46 Tahun 2015. PP ini sendiri, sambung Cholik, merupakan implementasi dari UU No 40 Tahun 2004 yang diteken saat era Presiden Megawati. Dalam aturan yang lama, JHT bisa diambil penuh jika peserta sudah terdaftar selama 5 tahun 1 bulan di BPJS Ketenagakerjaan.


Setiap anak ntu tentunye memiliki sifat yang berbeda-beda. Seiring bertambahnye ntu usia, sifat dari si kecil akan semakin terlihat. Salah satu sifat yang biasanye dimiliki oleh sebagian anak adalah ya ntu si kecil gampang merasa jijik. Entah suatu hal yang membuat si kecil menjadi penjijik, namun beberape bocah cenderung memiliki sifat ntu tersebut. Efek yang dirasakan ntu saat si kecil mempunyai sifat tersebut kadang membuat orangtua jadinye bingung. Pasalnye ntu bagi sebagian bocah yang memiliki sifat penjijik, die bakalannye cenderung memilih-milih akan suatu hal. Setelah ntu, kite bakalannye sedikit kebingungan dengan hal yang dilakukannye oleh si kecil karena terlalu memilih-milih.


Jika kite sedang menyetir mobil, mintalah pengendara lain untuk memeriksa bagian pedal tersebut. Kite bisa sedikit mengurangi laju mobil agar bisa memeriksa bagian pedalnye supaya rem dapat berfungsi dengan baik. Cara di atas ntu adalah yang paling mudah untuk mengatasi rem blong. Namun jika cara pertama kagak berhasil maka silahkan kite turunkan bagian gigi transmisinye. Manfaatkanlah efek dari engine brake untuk menurunkan bagian gigi transmisi di pedal mobil kite. Dalam hal ntu ada tahapan yang perlu dilakukan. Pertama, pastikan dulu mobil kite manual bukan mobil matic. Jika manual maka caranye turunkan bagian gigi transmisi secara bertahap, dan lakukanlah dengan gerakan cepat. Jika kite sedang memakai gigi nomor 4 maka turunkan dalam gerakan cepat sampai gigi yang pertama. Jangan sampai kite menurunkannye kagak bertahap misalnye dari 4 langsung ke gigi nomor dua.


Makin tua aye makin sadar kalo nyari temen nyang tulus itu susahnye minta ampun. Kalo udeh ketemu temen nyang kaya gitu, mending jangan disia-siain dah. Kalo pun dulu temen kite seabreg-abreg tapi nyang bertahan paling kaga banyak. Nah, buat temen nyang bertahan, jangan lupa tuh di jaga pertemanannye. Soalnye mereka nyang bertahan tuh nyang siap buat nolong kite kalo lagi kesusahan. Tapi, kalo punya temen nyang bae kalo boleh dah tuh nyang namanye dimanfaatin. Kalo kite ngecewain temen kite itu, belom tentu kite bakalan dapet lagi temen nyang modelannye sama. Jadi, pertahanin nyang kite punya sekarang biar kaga nyesel di kemudian hari.


Selaen di bis, ada juga orang yang naek apaan aja jia bakalan enek. Jadi, jia kagak bisa naek kendaraan yang jauh atawa kelamaan. Orang kayak gini, bisa naek kereta kalo bepegian yang jauh-jauh. Selaen itu, biar kagak enek atawa malah ampe muntah, kita bisa ngindarinnya. Sebelom berangkat, kita kudu pastiin badan kita emang lagi waras. Sebelomnya, kita udah istirahat yang pas, biar badan kita pit. Udah gitu, pas mau berangkat, di rumah kita jangan makan ampe banyak banget, kayak disengajain ambil nasi ampe munjung. Kalo begitu, perut kita malah kekoyak-koyak, terus jadi enek. Sediain obat yang biasa kita minum, atawa sebelom berangat udah kita minum. Sediain juga cemilan atawa permen, biar kita kagak banyak bengong. Kalo udah di dalem gandaran, hindarin liat hape. Soalnya, liar layar sembari kekoyak-koyak dalem gandaran begitu bikin enek. Kalo di dalem kereta, kita bisa jalan-jalan, biar kagak jenuh.


Ane kalo tinggal di kost kaga pernah ngerasa sendirian, ane bakal ngebaur ng temen kost nyang lbareng ame anak-anak kos, jadi ane ngerasa nghidupin impian ane waktu bocah: tinggal dirumah nyang gede barengan ame banyak temen. Kalo pagi baru bangun jam tujuh, terus ane mandi, lanjut berangkat begawe, 5 menit udeh sampe kantor (iye sedeket ntu jaraknye dari kantor ame kos ane waktu ntu), gawe sampe jam 5, pulang ke kos, nonton tv di ruang tengah bareng temen kostan, makan nasi padang bareng, nonton tv kabel sampe jam 9 atawa 10 sambil bercandaan ngelantur, ude deh masuk kamar masing-masing, lanjut merem, terus keulang sampe nantin weekend sabtu ame minggu. Kalo ude masuk weekend biasanye jam 9 pagi, biasanye ane mesen ayam tulang lunak, lanjut nyuci baju, mandi, nonton tv sampe ketiduran  diruang tengah kostan sambil bawa bantal masing-masing, bangun sore, biasanye kite lanjut ngelayab ke mall bareng,jajan sambil nggodain cewek spg disono, pulang nonton TV lagi,lanjut molor. Minggu agenda lumayan ribet ame gawean anak kost, ngangkatin jemuran, nyetrika, lanjut beresin kamar.


Sêrangga nyang udah dibasmi bisa nongol kêmbali ama nyêbabin masalah kêsèhatan. Olèh karna onoh, pênting buat ngêtauin cara têpat ngêbasmi sêrangga biar kêsèhatan êluh ama kêluarga têtêp kêjaga. Nah, sampah rumah tangga nyang numpuk bisa ngundang datêngnyah sêrangga, sêpêrti lalêr, coro, ama sêmut. Sêlaèn onoh, sêrangga sêpêrti rayap juga sênêng mênêng di rumah wayah têrdapêt tumpukan barang-barang nyang dikêja dari kayu ama kêrtas. Wayah datêng musim pêngujan, sampah nyang numpuk ama bisa nampung aèr juga sêring ngêjadi têmpat pêrkêmbangbiakan nyamuk, khususnyah nyamuk Aedes aegypti nyang bisa nyêbabin pênyakit dêmam bêdarah. Jadi, êluh pêrlu rutin ngêlakuin lèngkah pêncêgahan dêmam bêdarah dêngan ngêlakuin 3M, yakni mênguras, mênutup, ama mêngubur, biar nyamuk atau sêrangga laèn ora bêsarang di rumah.


Ngeliat hal nyang kagak biase di keidupan kite emang umumnye nimbulin reaksi nyang kagak biase juge. Ngeliat muntahan, misalnye, ngerasa jijik gegara ntu itu ude jadi hal nyang wajar. Siape nyang kagak geli ngeliat hasil olahan makanan dari badan ndiri ato badan orang laen tepampang depan mate kite? Perasaan jijik enih biasenye diekspresiin dengan tampang mengkerut, bibirnye jebleh ato dikerutin ke bawah gituh. Kadang juge bari ngomong, "Ih..." sebage ekspresi jijik lewat omongan. Terus, kalo ude jijik bangat liat muntahan deket kite, biasenye kite cenderung milih buat ngindar. Itupun kalo bise. Kalo kagak bise, gegara ngurus anak, enyak, babeh, ato orang tedekat nyang lagi muntah, mao kagak mao kudu ngelawan rasa jijik ntu demi ngebantu nyang lagi muntah. Kalo ude begitu, rasa jijik kudu bise dikontrol biar kagak ikut-ikutan muntah, misalnye dengan ngalihin pandangan ato merem bae ampe muntahnye kelar.


Menjadi ekstrovert, ataupun introvert adalah karakter, dan pilihan masing-masing orang. Namun, menjadi antipati, dan terlalu cuek terhadap lingkungan justru akan membahayakan diri kita sendiri. Jika kite  sering berpergian, dan berjalan-jalan serta menginap di berbagai tempat, sangat perlu bagi kita memperhatikan sekitar, terutama potensi bahaya yang dapat terjadi serta jalur keluar (emergency exit) terdekat. Ntulah mengapa emergency briefing penting untuk dilakukan dalam setiap kegiatan. Kita harus proaktif untuk mencari informasi tentang prosedur keselamatan selama kita beraktivitas. Bayangkan jika semisal kite sedang menginap di hotel lantai 30 lalu tiba-tiba bencana gempa bumi terjadi. Apa yang harus kita lakukan sedangkan kita pun kagak tahu lokasi jalur evakuasi dan emergency exit terdekat. Hal tersebut sangat berisiko bagi keselamatan diri dan keluarga kita.


Kejadian sekarat tiap orang emang beda-beda persisnye, cuman ade aje nyang same secara umum ato ampir semue orang nyang meninggal ngalamin enih dulu sebelon dijemput ajalnye. Petame, badan jaoh lebi lemah dibanding biasanye. Kek ngerjain aktipitas dikit aje udeh lungse bangat. Nyang parahnye, lungsenye badan enih bisa bikin kagak sadar diri. Terus, orang deket ajal biasanye linglung ame ngerasa cemas bae, tapi kagak tau penyebabnye ape. Kudu dikasi obat penenang kalo ude ngerase nyang ginih-ginih. Udeh gituh, ade gangguan signipikan di badannye. Biasanye mulae dari kaki ame tangan nyang kerasa dingin. Katenye, sih, enih gegara darah nyang ade di due bagian ntu, bepindah ke organ nyang lebi pital. Tapi, lame kelamean, ntu organ pital juge bakal kena batunye. Nah, gegara sirkulasi darahnye kagak normal, orang sekarat jadi gampang sesek napas ame batuk-batuk. Udeh gituh, tampilan luar juge bakal berubah, diliat dari warne kulit nyang ngegelap ame kusam. Kalo kuku biasanye berubah jadi kebiruan ato keitem-iteman. Ade juge sistem sarap nyang nurun drastis, jadi orang sekarat kagak bise respons orang laen. Terakhiran, indera pendengaran (kuping) bakal jadi organ badan nyang terakhir bepungsi. Bagian badan biasanye pade sakit kalo udeh ngalamin enih. Makanye, maklum bangat kalo orang-orang ngerase takut ame pase sekarat di idupnye.


Ngêludah di sêmbarang têmpat ora tibang ninggalin kêsan jêmbêr ama ora bêrètika, tapi go bêrisiko nyêbarin pênyakit. Pada orang-orang nyang ngêmilikin pênyakit nular têrtêntu, aèr liurnyah ngandung patogèn nyang bisa ditularin pada orang laèn. Ngêludah sêmbarangan bisa ngêja aèr liur nyang ngandung patogèn ora sêngaja kêtoèl atau kêna pêrcikan olèh orang laèn. Patogèn ênih bisa masup kê mulut, idung, atau mata ama nyêbabin pênularan pênyakit. Kalu êluh ora sêngaja kêna aèr liur sêsêorang nyang ngêludah sêmbarangan, sigrah cuci bagian nyang kêdampak dêngan sabun ama aèr ngalir nyang banyak. Kalu aèr liur masup kê mata, idung, atau mulut êluh, basuhlah dêngan aèr dingin. Kalu êluh ngêrasa bêrisiko kêinpèksi, sêbaèknyah sigrah kunjungin unit layanan kêsèhatan têrdêkêt pêranti ngêdapêtin pênanganan nyang têpat.


Salah atu rumah madang di Taman Kota Laksamana, Melaka, populèr karna têrkênal sêdêp. Olèh karna onoh, salah atu pêlanggan ada nyang bêrniat buat madang di sonoh buat nyicipin hidangan asêm manis nyang lêjat. Alih-alih ngêgugah sêlèranyah buat madang, pêlanggan onoh nêmuin hal ngagètin pada madangan nyang dipêsênnyah. Sêudah diliat, têrnyata ada nyang ganjil dalêm kuahnyah. Têrnyata pêlanggan onoh nêmuin bêlatung nyang nongol dari dalêm kuah. Wayah pêlanggan komplèn, hal onoh ora ditanggêpin dêngan sêrius. Pihak mêrèka malah nawarin madangan onoh sêcara gratis. Ora ada sêucap kata pêrmintaan maap têrkait bêlatung di kuah madangan onoh. Untungnyah, pêlanggan nyang bêrsangkutan sêmpêt ngêrêkamnyah ama ngunggah kê Facebook buat ngingêtin banyak orang. Bênêr ajah ora lama sêudah onoh, pidio onoh ngêjadi piral di jêjaring sosial.


Di kampungan, kalo ada yang lagi hajatan biasanya nanggep dangdutan suaranya kenceng banget, ampe ngegeber dada. Ngobrol juga kagak kedengeran. Kalo mau ngomong kudu beberekan dulu biar disautin. Tempatnya juga kalo suka ngepas ampir sempit gitu. Bujang-bujang pada ngumpul malem. Cuman, itu musik tetep aja masih ngegeber. Ada orang yang lagi rame-ramenya gitu jia pengen kentut. Pengen keluar dulu, ribet juga jalannya. Jadi, dalem atinya, mumpung dangdutan lagi kenceng banget, jia kentut aja. Kagak ada yang bakal denger juga. Pas banget jia udah ancang-ancang mau kentut, musiknya berenti dulu kayak mau ganti lagu. Pas udah kagak ada suara musik, jia kentut. Orang-orang jadi pada denger. Jia kaget, yang di sono ngedenger juga kaget. Lantaran reaksinya begitu, jia langsung banget. Ditambahin juga diketawain ama temen-temennya. Jalan pulang jia masih tengsin, gara-gara masih dicengin ama temen-temennya.


Ketika kita bisa mengontrol diri sendiri, maka kagak hanya rasa takut, tapi juga rasa panik bisa kita atasi dengan baik. Tanamkan motivasi dalam diri sendiri untuk terus maju dan berjuang supaya phasmophobia bisa diatasi. Jadikan rasa takut yang muncul sebagai kekuatan untuk berjuang atau bertindak melawan kelemahannye ntu. Menurut jurnal penelitian dari The Canadian Journal of Psychiatry yang berjudul Phobia: Types, Dynamics and Treatments, hampir semua jenis phobia bisa diatasi, termasuk phasmophobia. Tapi tentu aje cara penangannye ntu berbeda-beda tergantung jenis phobianye. Sebenarnye cara termudah untuk mengatasi phasmophobia adalah dengan melalukan terapi yang dilakukan oleh psikiater karena bagaimanepun juga, kita harus mempercayakan pengobatan tersebut kepada ahlinye.


Pènomèna pêmudik nyang ngamuk ama pêgawè di titik pênyêkatan wayah mudik bêrkaitan ama kêcêrdasan èmosinyah. Kêcêrdasan èmosi mêrupakan suatu hal nyang bisa dipêlajarin ama dirobah. Bêrikut ênih bêbêrapah tips buat ngêningkatin kêcêrdasan èmosi. Pêrtama, kurangin èmosi nègatip dalêm kêidupan sêari-ari. Sêlanjutnyah, kurangin pêrasaan ngêri pênolakan. Cara nyang èpèktip buat ngêlola rasa ngêri ama pênolakan adalah dêngan ngêja bêbêrapah rêncana buat kêadaan nyang pênting. Bêrikutnyah, ingêt tèknik XYZ buat ngèksprèsiin èmoosi, yakni guah ngêrasa X kalu êluh ngêlakyluin Y wayah Z. Misalnyah, guah ngêrasa kêcèwa (X) wayah êluh têrlambat datêngg (Y), padahal guah udah datêng têpat waktu (Z). Cara bêrikutnyah, hindarin langsung longko wayah sèwot. Têrakhir, ontong larut dalêm pênyêsalan, ambil pêlajaran. Kadang ora sêmuah hal bisa bêjalan sêsuè kêpèngènan kita.


Sejak gagal keterima di jurusan kedokteran universitas negeri top-nye, Alsa bener-bener ngerasa ngecewain orang-orang berharganye yang udeh percaya sama die. Sejak ngerasa ngecewain orang-orang berharganye, die sedih bener. Die juga bener-bener tertekan dan terpuruk. Die bener-bener ngerasa semua usahanye entu sia-sia. Die ngerasa die gagal total dan bodoh. Hal entu bener-bener bikin Alsa terpuruk, tertekan, narik diri dari keluarga dan temen-temennye, ngejauhin semua kegiatan sosial, dan bener-bener selalu sedih karena udeh kecewain orang yang berharga bagi die. Die bener-bener kagak percaya kalo die gagal keterima di jurusan kedokteran entu universitas top. Artinye, die udeh gagal juga menuhin ekspektasi dan kepercayaan orang-orang berharganye dan udeh ngecewain mereka.


Namun ketika terdapat faktor seperti seorang bocah kagak bakalan BAB selama berhari-hari. Hal ntu udeh bukan hal yang wajar. Enggan untuk BAB karena toilet phobia bisa memicu masalah baru ya ntu konstipasi. Apabila anak konstipasi maka akan jauh lebih buruk karena kagak hanya anak yang bakalannye merasa tersiksa karena kagak bisa BAB, tetapi orangtua juga akan kesulitan memberikan pertolongan. Konstipasi terjadi akibat anak menunda BAB terlalu lama, feses mengeras dan sulit dikeluarkan. Agar konstipasi tidak terjadi ada tindakan yang bisa dilakukan orangtua. Minta anak segera ke toilet saat ia merasa ingin BAB, minum air putih cukup, ngegares ganyeman berserat seperti sayuran dan buah-buahan. Berikan anak toilet training agar bisa mandiri saat harus berada di toilet tanpa adanya bantuan dari orangtua dan keluarga.


Karena kagak ada penyebab pastinye dari automysophobia, maka kagak ada perawatan yang dirancang khusus untuk kondisi ntu. Meski begitu, ada berbagai metode pengobatan yang dapat membantu memperbaiki jenis fobia ntu secara signifikan. Beberape perawatan tersebut, antara lain terapi eksposur, terapi perilaku kognitif atau cognitive behavioral therapy (CBT), dan beberape obat-obatan psikiatri. Terapi eksposur adalah salah satu bentuk pengobatan paling umum untuk orang yang mengidap fobia. Pada terapi ntu, terapis secara bertahap bakalannye mengekspos pasien pada ketakutan mereka selama jangka waktu tertentu. Untuk kasus automysophobia, terapis mungkin akan memulai dengan menunjukkan foto-foto orang yang tampak kotor atau video orang yang berlumuran kotoran pada pasien. Cara ini bertujuan untuk membantu membuat pengidap tidak peka terhadap ketakutannya. Secara teoritis, semakin seseorang terpapar pada sesuatu yang mereka takuti, semakin sedikit hal itu akan mengganggu mereka dari waktu ke waktu.


Makin kemari, keamanan dan kenyamanan di kendaraan umum makin diperhatiin. Bagus sih ngeliat banyak kan kejadian nyang terjadi dia atas angkutan umum. Setiap saat tuh ada aje ceritanye kejahatan dari kendaraan umum. Apalagi kejadian dicopet gara-gara nodong senjata. Udeh kaga keitung kali. Aye aja udeh 2 kali tuh liat orang nyopet bawa senjata. Gara-gara itu sempet juga trauma naek kendaraan umum. Tapi, ngeliat keamanan di angkutan umum makin diperketat trus setiap pintu masuk ada penjaganye jadi mao lagi tuh nyoba buat naek kendaraan umum. Soalnye mao kaga mao kan kite mesti naek kendaraan umum kalo mao ngirit ongkos kerja misalnye.


Sekarang kan aye udeh punya laki, trus kalo lebaran kan suka ngumpul ama keluarga dari laki. Dulu tuh kite ngumpul di rumah neneknya suami, karna neneknya udeh meninggal jadi tuh rumah ruh di tempatin ama sepupu dari laki aye. Semua perabotan udeh kumplit dah ada, ampe kulkas aja di taroin nyang 2 pintu. Tapi, orangnye tuh kaga ngurus, masa kulkas isinye makanan nyang udeh lama tapi kaga di buang, ampe keju aje udeh bejamur kaga dibuang. Jijik banget kalo inget ama sipatnye nyang kebangetan jorok. Kaga ngarti buat apaan pokoknye demen banget nyimpen makanan busuk di dalem kulkas, padahal nanti bikin kulkas banyak bakterinye.


Jona entu dulu keluarganye miskin bener, mereka serba kekurangan. Enyaknye entu cuma enyak rumah tangga yang kagak bisa kerja ape-ape, sedangkan babehnye entu tukang anter doang. Nah suatu hari, Jona iseng beli tiket buat ikut suatu undian yang katenye berhadiah duit tunai yang banyak bener. Nah Jona sejak saat entu, Jona akhirnye keterusan dan udeh berkali-kali buat ikutan undian. Suatu hari enyaknye ngomelin die karena duit jajan yang sedikit malah dipake buat beli tiket undian. Tapi Jona tetep nyantai gosok-gosok entu tiket undiannye. Nah terusnye die pun daftar. Beberape hari setelah entu, die diumumin menang undian duit tunai yang banyak bener. Jona pun kaget karena menangin undian.


Makan beli di pinggir jalan emang ada aja yang bikin geli kadang-kadang. Anehnya, makanan yang di pinggiran gini rasanya sedep-sedep banget. Selama kagak ngeliat yang aneh mah kita habek aja. Cuman, geli banget kalo udah liat makanan yang udah ketemplokan laler. Disuruhnya kalo udah kena laler, sekalian aja lalernya dicemplungin ke makanannya. Gara-gara kagak kebiasaan begitu, jadinya malah tambah geli. Kebayang kena penyakit tipes kalo makan yang ditemplokin laler. Apalagi kalo di samping gerobaknya itu deket ama tong sampah. Geli banget ngebayangin itu laler abis nemplok di sampah, jia nemplokin makanannya. Makanya, sering milih masakan yang bekuah panas. Jadi, rasanya aman ama kuman-kumanan. Laler kagak berani nyemplung ke aer yang panas.


Elu pernah ngerasa sedih dan kesepian pas tinggal sendirian? Aye pernah. Bahkan katanye sih, orang tetep bisa ngerasa kesepian walaupun di sekitarnye lagi rame ataupun die lagi sama orang-orang terdekatnye. Nah apelagi pas lagi sendirian ye? Elu tau kagak, kalo pas sendirian, mungkin aje orang ngerasa sedih ataupun kesepian. Nah katanye, ngerasa kesepian entu kite ngerasa hampa, sendirian, dan laennye. Karena kespian kite bisa ngerasa hampa, kite bakalan makin ngerasa kagak nyaman kan? Udehlah lagi sedih karena tinggal sendirian, bisa aje muncul emosi-emosi negatif laennye. Intinye pas tinggal sendirian, Kagak cuma ngerasa sedih aje deh, bisa ngerasa kesepian, hampa, dan laennye. Nyok deh cari tau skills dan passion-nye elu biar bisa digunain pas lagi sendirian, biar kagak sedih lagi pas tinggal sendirian!


Burnout yang kagak teratasi dengan baik dapat berdampak buruk terhadap kesehatan fisik dan mental. Buatlah prioritas pekerjaan dari yang penting ke yang kurang penting. Dengan begitu, kite bakal tahu mane yang perlu dikerjakan terlebih dahulu, sehingga energi yang terkuras kagak terlalu banyak. Komunikasikan dengan atasan mengenai kerisauan yang kite rasakan. Saat kite diberikan pekerjaan yang terlalu bejibun, ungkapkan bahwa pekerjaan tersebut membuat kite terbebani, dan membutuhkan bantuan orang lain untuk menyelesaikannye. Jika atasan kite yang menjadi pemicu burnout di tempat kerja, coba ajak bicara bagian departemen sumber daya manusia (HRD) mengenai hal tersebut. Mereka mungkin akan mencarikan solusi yang tepat, misalnye memindahkan kite ke tim yang lain.


Kehidupan tidak selamanya berjalan mulus. Begitupun juga dengan pekerjaan. Jika perusahaan tempat Anda bekerja mengalami kegagalan melakukan aktivitas bisnis, maka kemungkinan besar Anda akan terkena imbas Pemutusan Hubungan Kerja atau PHK. mungkin beberapa tips berikut ini bisa Anda praktikkan pada saat mendapatkan uang pesangon lantaran kena PHK.
Turunkan gaya hidup
Hal paling penting yang harus segera dilakukan paska terkena PHK adalah menurunkan gaya hidup. Setelah itu segeralah untuk mencari sumber pemasukan baru,
Tabungan atau Deposito
Uang pesangon dalam bentuk tunai memang terlihat aman. Tapi sebenarnya memiliki risiko cukup besar. Utamanya jika Anda tidak bisa mengaturnya. Bisa jadi uang pesangon lebih cepat habis tanpa disadari.
Lunasi utang
Sebaiknya turunkanlah pengeluaran rutin bulanan maksimal 80% dari total gaji Anda ketika masih bekerja. Ini sudah termasuk bila ada cicilan KPR dengan total alokasi sebesar 48% dari pesangon.


Buat bêbêrapah orang, hadiah onoh juga bisa dianggêp sêbagè simbol cinta. Khususnyah, hadiah nyang sêsuè ama kêbutuhan dan kêpèngènan pênêrima. Hal ênih bêarti êluh opèn atau sayang ama orang onoh. Mangkanyah, ênih têrmasup salah atu tipê bahasa cinta. Sêbagè salah aatu tipê bahasa cinta, aksi nêrima ama ngasih hadiah ngêgambarin tindakan nyang pênuh apèksi ama opèn pada orang têrdêkêt. Puguhnyah, êluh ora bakal nolak wayah dikasih hadiah, pan? Ênih ngunjukin bukti nyata dari kêdêkêtan hubungan êluh ama orang onoh. Sêlaèn onoh, hadiah juga bisa ngêjadi mèmori, pêngalaman, atau pêrasaan nyang bêrbêntuk pisik. Dêngan bêgonoh, êluh bisa sêlalu kêingêt ama nyang ngasih hadiah, têrlêpas dari lokasi êluh pada nyang bêrbèda.


Padahal tuh ye, makanan-makanan nyang kotor tuh cuman makanan nyang cara bikinnye aje jorok tapi juga bahan-bahannye kaga sehat. Kaya makanan cepet saji contohnye, malah orang doyan-doyan banget tuh makanan-makanan nyang sebenernye jorok buat masuknle dalem tubuh. Apalagi kan kite tau kalo makanan cepat saji gitu kaga bae buat kesehatan, trus kalo keseringan di makan efeknya bisa jadi fatal di kemudian hari. Mangkanye penyakit anak-anak muda udeh pada kronis ya karna itu, pada kaga mikirin nyang namanye kesehatan makanan. Orang-orang dengan bangganye makan-makanan nyang punya kandungan lemak nyang jahat. Mereka cuma takut ama makanan nyang ngolahnye jorok, tapi kalo bahannye jorok dalem arti kaga bae buat kesehatan dalem tubuh malah di makan.


Teryata kaga semua orang tuh malu pake celana robek, kalo orang nyang waras kan pasti malunye bukan maen. Cuman pernah ade kasus di angkot pas aye juga masih SMA mao pulang naek angkot ama temen-temen. Di jalan tuh ade bapak-bapak naek angkot, trus kebeneran di angkot tuh isinye anak perempuan semua. Pas baru naek si kaga ade nyang mencurigakan, cuman lama-lama kok nih bapak-bapak senyum-senyum trus ngeliatin kite mulu. Teryata die sengaja robekin celananye trus dipake nah nanti tuh die punya kelamin di tunjukin ke orang-orang. Emang bejat banget kan kelakuannye, cuma untung kite kaga di apa-apain trus langsung turun dari angkot.


Rasa penyesalan aye karena udeh ngelewatin banyak hal tuh emang gede, cuma nyang paling aye seselin knapa aye kaga mau sembuh ato keluar dari trauma itu. Rasa trauma itu tuh makin hebat pas aye dipaksa ngomong ato tampil di depan umum. Selaen rasa takut, badan aye dukung trauma aye. Badan aye bakal ngerasa dingin, perut jadi kaga enak rasanye, trus keringet juga keluar tuh segede-gede biji jagung. Badan rasanye gemeter dari ujung kaki ampe ujung rambut, aye kaga tau separah ape trauma nyang aye alamin karna kaga berani juga konsultasi ama ahlinye, selaen itu juga gatau aye mau ngadu trus ngelakuin apa karna rasanye tuh masih malu.


Program blUndian (blu nêbar hadiah impian) adalah program bêrhadiah nyang disêlênggarain ama blu dari PT Bank Digital BCA buat sêluruh nasabah di aplikasi blu. Sêluruh nasabah blu punya kêsêmpêtan buat ngêmênangin hadiah mênarik dengan cara ngumpulin poin. Poin onoh bakal diundi buat mênangin hadiah total sêbanyak lêbih dari 4000 hadiah. Kêsêluruhan program blUndian dimulè dari 1 Juli 2022 ampè 28 Pèbruari 2023. Program blUndian ênih kêbagi dalêm 2 périodê. Périodê 1 bêrlangsung 1 Juli 2022 ampè 31 Oktober 2022 dan périodê 2 bêrlangsung 1 Nopèmbêr 2022 ampè 28 Pèbruari 2023. Sêmuah nasabah blu nyang bêrdomisili di Indonèsia bêrhak miluin program blUndian, kêcuali sêluruh karyawan blu (karyawan têtêp, kontrak, ama alih daya).


Saban kali maèn pètak umpêt, Rano amè têmên-têmên sêring ngumpêt di atas pu’un mangga. Sêmasa SD èmang kêbanyakan diisi dêngan kêgiatan nyolong buah. Kalo adè orangnyè, yè, mintè. Kalo kagak adè orangnyè, yè, kêpaksè nyolong! Pêrnèh adè kêjadian kocak wayah mêrèka nyolong buah mangga milik guru ngajinyè. Siang ntu, Rano amè têmên-têmên lagi ongkoh-ongkoh nikmatin buah mangga di atas pu’un. Lalu, adè tigè èkor anjing nyang auk karna apè malèh padè golèran di bawèh pu’un. Mêrèka sêmuè gêmêtêran di atas pu’un. Karna udèh kagak tahan, akhirnyè mêrèka gêgêrawakan mintè tulung. Tindakan mêrèka cukup bêrhasil. Mêrèka disêlamêtin olèh guru ngaji nyang punyè pu’un mangga ntu. Duh, jêngahnyè!


Elu udeh pernah dapet penghargaan dari kelulusan elu? Kalo aye sih pernah, pas SMA dan kuliah. Selama SMA dan kuliah, tentu aje aye terus-terusan berusaha belajar pas kalo ada tugas, kuis, dan ujian. Terus pas udeh selesai masa SMA dan kuliah, udeh selesai semua tahapan ujiannye, dan aye dinyatain juara 3 (pas SMA) serta dapet penghargaan sebagai mahasiswa terbaik dengan IPK tertinggi pas kuliah, tentunye aye seneng bener lah! Wajar aje sih ye, aye seneng pas entu. Soalnye pas entu, aye ngerasa usaha aye buat belajar kagak sia-sia, aye berhasil dapet juara dan penghargaan, aye berhasil jadi salah satu juara pas SMA dan peraih penghargaan IPK tertinggi pas kuliah, aye ngedapetin tujuan usaha aye yaitu nilai dan IPK yang bagus, dan berhasil ngehadepin beragam kesulitan buat belajar. Intinye, pengalaman jadi juara 3 pas lulus SMA dan jadi lulusan yang terbaik dengan IPK tertinggi pas kuliah bener-bener jadi pengalaman paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan! Nah elu kalo lagi sekolah atau kuliah, jangan putus asa buat belajar ye! Soalnye selaen dapet nilai bagus, juara, atau dapet penghargaan, elu bisa ngerasain dapet pengalaman yang nyenengin bener!


Kesedihan melanda ketika pengumuman kelulusan sekolah menengah ke atas udeh pengumuman, dan kite dapet lulus, tapi belom tau mau kuliah dimane. Sedangkan temen-temen udeh pade laporan keterima kuliah di kampus yang mereka pade mau. Tentu hal ini menjadikannye kite malu buat ketemu temen dan sodara. seharusnye jangan kecil ati, yang penting udeh lulus sekolah menengah atas, kalo paitnye kaga dapet negri tapi ada rezeki ambil kuliah swasta. Kalo belum ade rezekinye kerja aje dulu. Jangan bikin kegagalan kite menjadi sesuatu masalah besar, akhirnye jadi stress, pikiran buntu mentok kaga tau mau ngapain, padahalnye mah masih banyak jalan buat menuju kesuksesan.


Dalam dunia kerja, kita lazim mendengar istilah Pemutusan Hubungan Kerja atau yang sering disingkat dengan kata PHK. Pemutusan Hubungan Kerja (PHK) adalah pengakhiran hubungan kerja lantaran suatu hal tertentu yang mengakibatkan berakhirnya hak dan kewajiban antara pekerja dan perusahaan/majikan. Artinya harus adanya hal/alasan tertentu yang mendasari pengakhiran hubungan kerja ini. Dalam aturan perburuhan, alasan yang mendasari PHK dapat ditemukan dalam pasal 154A ayat (1) UU No. 13 tahun 2003 tentang Ketenagakerjaan (UU 13/2003) jo. Undang-undang No. 11 tahun 2020 tentang Cipta Kerja (UU 11/2021) dan peraturan pelaksananya yakni pasal 36 Peraturan Pemerintah No. 35 tahun 2021 tentang Perjanjian Kerja Waktu Tertentu, Alih Daya, Waktu Kerja dan Waktu Istirahat, dan Pemutusan Hubungan Kerja (PP 35/2021).


Lagi rame-ramenye, nih, orang-orang nyang kumpul pas ekskul Doel lagi pengen latian. Ade seniornye ame temen-temen angkatannye. Cuman, tumben bangat mereka ngedeproknye bari ngerubungin atu orang doang di sonoh. Pas Doel liat, oh, ternyate lagi pade ngerubungin ketue ekskulnye nyang lagi cerite cetom bangat. Doel ngikut lah ndeprok. Ceritanye baru bangat mulae ternyate. Katanye, si ketue abis diadang ame begal kemaren malem, waktu balik ndirian dari kolaan. Padahal ntu die ude lewat jalan raye gede biar rame. Iye, sih, rame, cuman ramenye ame rombongan begal nyang bebawa celurit. Di tenga jalan, ntu seniornye dipepet kanan-kiri ame due motor nyang masing-masing ngeboncengin orang nyang nodongin celurit. Si senior Doel kagak bisa bekutik lagi, dah. Mao ujug-ujug ngebut buat kabur juge kagak memungkinkan soalnye di depan ame belakang die juge ade temen-temen begal nyang laen. Daripade nyawa melayang, mending motor aje, deh, nyang diiklasin! Akhirnye, ntu senior langsung loncat dari motornye terus ngindarin rombongan begal dengan ngibrit secepet nyang die bise buat ngindarin todongan celurit. Adrenalinnye tepacu bangat, tapi die juge besyukur masi dikasi selamet ame Tuhan, walopun luka-luka dikit. Kelar ceritanye, semue anak basket ngelongo bari doa moga kagak bakal kejadian ke siape-siape lagi.


Saya malah di bully karena kelebihan, Kelebihan berat badan, Udah item, jelek, pendek, gendut, idup lagi. Ya begitu lah kira-kira omongan teman-teman saya dulu. Ya saya selalu di bully (lewat omongan) karena fisik saya, saat mereka berkata “Gendut” dan sejenisnya terhadap saya, saya haTapi mereka tidak tau bahwa sebenarnya hati saya teramat sakit, sekali-duakali mungkin saya akan terima, namun jika berkali-kali bahkan setiap hari, bagaimana hati ini kuasa menahan perihnya nya merespon dengan diam ataupun senyum simpul. Ya hanya itu yang bisa saya lakukan, marah saja saya tak tega. Bahkan ada yang lebih menyakitkan dari itu. Ada yang pernah bilang “muka kamu kayak nenek-nenek, mau didandanin kayak apapun ya tetap kayak gitu.” wtf! Segitu jeleknya kah saya?  Tapi positifnya, kata-kata mereka membuat saya sadar, biarlah fisik saya tak sesempurna mereka, tapi hati saya harus lebih sempurna dari mereka.


Dalam halnye pernikahan cobalah kite menyiapkan pernikahan yang realistis, jangan sampe hanya untu acara sehari semalem jadinye ngutang sono sini. Niattinnye nikahan buat ibadah, jangan biar di liat orang pestanye meriah, kalo begini pengennye jadinye repot, harusnye nyiapin pernikahan dengan rasa yang girang, ini jadinye gedek gedekan, gegara ape yang kite mau kaga sesuai sama kemampuan yang kite punya. Bejibun orang banyak yang kelilit utang cuma gara-gara ntu hal, sampe pinjem pinjem uang, eh taunye pas kelar acaranye uang amplopnye kaga seberape jadi kaga bisa nutup buat acaranye ntu nikahan. Makanye kite sebisa mungkin nikah jangan pengennye di liat manusia, tapi cari ridho Allah, bikin acara yang sewajarnye, yang penting berkah. Karena pernikahan bukan cuma ntu hari aje, tapinye perjalanannye masih panjang bener, jadi kalo kita ngerjain nyiapin nikahannye yang sesuai pasti girang menyambut ntu acaranye.


Waktu aye SMA, ade satu guru aye yang tegas, bijak, cerdas, dan intinye bener-bener bikin orang kagum sama beliau. Nah beliau yang keren entu, sejak aye sekitar kelas 10, bener-bener percaye dan naro harapan yang besar ke aye buat ngikutin jejaknye kuliah di universitasnye dulu. Die bener-bener percaya dengan kemampuannye aye, aye bisa kuliah di entu tempat dan jadi orang yang keren juga. Waktu pun berjalan dan akhirnye udeh mulai buka pendaftaran entu universitas jalur undangan, aye pun daftar. Tapi pas pengumuman, ternyate aye kagak keterima. Pun dari jalur laennye. Akhirnye, aye bener-bener ngerasa bersalah bener karena udeh ngecewain guru aye yang keren entu. Aye sampe detik ini masih ngehindar ketemu gurunye aye. Aye masih suka kebawa mimpi kalo die tau aye udeh nyerah buat ngewujudin kemauan aye sekaligus ekspektasinye die.


Entah ntu munta orang yang kite liat, bangkai binatang, luka berdarah-darah, tumpukan sampah, hingga aroma busuk yang tercium. Reaksi pertama saat melihat, mendengar, atau mencium adalah rasa mual, diikuti keinginan untuk muntah. Kenape hal ntu tersebut bisa aje terjadi? Dilansir dari dailymail.co.uk ternyata ada penjelasan ilmiah di balik hal ntu. Saat kite melihat sesuatu yang menjijikkan, atau hal yang kagak kite sukai, otak akan mencerna petunjuk visual tersebut selayaknye sebuah racun. Kemudian pesan ntu bakalan sampai ke bagian otak yang mengendalikan keinginan untuk muntah. Bagian ntu terletak di bawah otak," terang Richard Clarke, seorang ahli saraf di University College London.


Alsa lagi baru bangun jam 8 padahal die ade ujian jam 8. Jelas aje die langsung keburu-buru. Pas udeh selesai siap-siap seadenye dan ojol dateng, Alsa langsung minta ngebut. Tapi ternyate, jalanan jam segitu macet bener. Jelas si Alsa stres dan marah bener. Walaupun dalem hati aje sih marahnye. Nah ternyate wajar aje Alsa marah. Ngerasa marah ke situasi tertentu entu hal yang normal dan sehat. Nah ade beberape penyebab orang marah dan salah satunye entu pas ngerasa frustasi, kayak si Alsa die frustasu karena telat ujian dan jalanannye macet. Jadinye, perasaan marah karena situaai yang bikin frustasi entu wajar selama entu masih terkendali dan wajar.


Elu pernah kagak, ngerasain seneng karena berhasil beli barang yang elu incer setelah nabung lama? Nah, kagak cuma seneng karena bisa beli entu barang, kite pastinye juga seneng karena ngerasa berhasil nabung, nahan diri buat kagak asal-asalan ikut beli barang yang kagak dibutuhin atau kagak dipengenin, kagak ngandelin orang, dan kagak ngutang. Selaen entu, ada beberapa manfaat laennye dari nabung buat beli barang yang diincer, selaen rasa seneng. Pertama, elu belajar ngelatih buat sabar nunggu duit tabungan elu kekumpul biar bisa beli barang yang elu incer. Kedua, elu terlatih buat hemat dan belajar ngatur duit. Ketiga, elu bakalan terpacu buat kerja lebih getol lagi biar tabungan elu semakin cepet banyak. Nah entu die beberape contoh manfaat dari nabung buat beli barang selaen ngerasa seneng.


Pas aye kuliah, buat lulus aye harus 4 kali ujian skripsi, ya entu ujian skripsi bab 1, ujian proposal skripsi (bab 1-3), ujian forum skripsi (bab 1-4 dan 6), dan ujian sidang skripsi akhir (bab 1-6). Tentu aje buat lulus dari semua 4 ujian sidang skripsi entu, aye kudu belajar dan berusaha mati-matian, ngurangin waktu maen, nyantai, dan bahkan waktu istirahat. Entu semua dimulai dari aye semester 6. Jadi pas semester 6, aye mulai ngerjain proposal skripsi aye. Awalnye bikin bab 1 dulu, abis entu diuji, setelah lulus, baru lanjut bikin proposal dan ujian proposal skripsi. Terus pas ujian proposal skripsi lulus di semester 6, pas semester 7 kudu magang, akhirnye pas semester 8 aye baru mulai lanjut bikin sampe akhir. Setelah selesai semua entu bab skripsi, awalnye aye ujian forum bab 1-4 dan bab 6 dulu. Setelah lulus, abis entu baru sidang skripsi akhir. Akhirnye setelah beragam perjuangan mulai dari cari literatur, ngerjain skripsi, nyari partiispan, ngolah data, analisis data, dan laennye, akhirnye aye pun lulus. Wuih, udeh pasti aye seneng dan lega bener karena lulus semua entu ujian!


Makan buah emang seger banget. Udah gitu, baek juga buat badan. Cuman, ada buah yang susah banget buat dipilih kalo cuman ngeliatin dari kulit luarannya aja. Ada buah yang pas kita pilih ngeliat kulitnya cakep. Dipegangnya juga kagak benyek. Ternyata, pas dibuka udah busuk. Buah kayak gitu, biasanya alpuket. Kalo beli, sengaja mililih yang kulitnya alus, kagak gradakan. Pas dipegang juga antep, kagak ada benyeknya. Sengaja dimakan buat besok. Eh, pas dibuka tau-tau bagian tengahnya udah benyek. Malah kadang udah ada uletnya. Geli banget liatnya. Niat mau makan buah biar badan sehat, cakep. Malah jadi sering berasa buang-buang duit kalo sering beli dapetnya yang kagak ketauan busuk gitu.


Elu pernah ngerasain seneng bener karena berhasil nemuin barang yang udeh elu cari-cari? Kalo aye sih pernah, pas nyari tas badogan buat bekel ke kampus. Pas malem sebelom pergi ke kampus, aye berusaha nyari entu tas badogan dan akhirnye entu tas badogan pun ketemu. Pas entu tas badogan yang dicari ketemu, pastinye aye seneng bener lah! Nah, wajar aje aye seneng pas aye nemuin entu tas badogan setelah berusaha nyarinye. Soalnye pas entu, aye ngerasa usaha aye buat nyari entu tas badogan kagak sia-sia, aye berhasil nemuin entu tas badogan, aye bisa ngegunain tas badogan yang aye butuhin, aye ngedapetin tujuan usaha aye yaitu make entu tas badogan, dan berhasil ngehadepin beragam kesulitan buat usaha nemuin entu tas badogan yang aye butuhin. Intinye, pas entu aye ngerasa puas dan seneng bener deh karena udeh berhasil nemuin tas badogan yang dicari!


Banyak persiapan yang kudu disiapin untuk acara besar pernikahan. Apelagi kalo yang mau pernikahannye wah, itu bener-bener kudu ekstra dan disiapinnye dari jauh-jauh hari pastinye. Harus diperinci bener-bener, dibikin timeline buat ngatur gimana jalannye acara biar lancar. Harus koordinasi bener-bener kalo bisa dibuat timnye. Yang paling utamanye kita harus mikirin buat orang pade ngegares harus cari cathering buat ganyeman, tempatnye acara, bikin undangan, souvenier, ngelist orang-orang yang kite bakal undang, tentuin tema. Pokoknye bener-bener harus teliti banget dah kite buat bikin ntu acara pernikahannye biar berjalan lancar dan meriah. Kite harus menjalin komunikasi dengan baik dengan keluarga kite, pasangan, dan keluarga pasangan biar semuanye berjalan dengan lancar tanpa ada yang kelupaan, tentunye diiringi dengan doa. Hal seperti ntu semua emang bikin pala pusing, tapi kalo kite bener-bener ampe rapih ngerjain semuanye pasti acara bisa berjalan dengan lancar dan kita pasti jadinye girang.


Kalo kite bisa liat, toilet nyang kotor aje kumannye udeh bejibun, gimana toilet nyang jorok. Zaman sekarang kan wc tuh udeh pake nyang duduk, padahal kan lebih kotor dari pada wc jongkok. Soalnye kulit bokong kite kan beradu kalo pake wc duduk. Mangkanye kalo kemana-mana aye kudu bawa semprotan toilet. Trus juga tisu kering ama basah. Abis disemprot ama pembersih kuman tuh masih aye lapisin lagi ama tissue. Ya namanye deket area sensitip jadi kan kaga tau orang punya penyakit ape kite trus kite pake eh malah ketularan. Dari pada nerima resiko nyang aye juga gatau jadi repot-repot dikit mah kaga ngapa.


Pada saat selesai sekolah menengah ke atas atau putih abu-abu. Kite di adepin dua pilihan, antara kuliah atau nyari duit, ada yang orang tuanye yang nentuin anaknye harus begimane, ade juga anaknye sendiri di kasih kepercayaan sama orang tuanye buat milih mau lanjut kaya gimane. Bahkan banyak orang tua juga yang malah nyuruh anaknye lanjut sekolah di luar kota bahkan luar negeri, katanye maksudnye biar anaknye jadi mandiri bisa ngurus dan tanggung jawab sama idupnye sendiri. Tapi sebenernye ade beberape anak yang jadinye pade girang bisa bebas dari orang tua, tapi banyak juga anak yang malahan pade sedih tinggal terpisah sama orang tuanye. Hidup sendiri bagi ntu anak kaga enak, kesepian, apa-apa sendirian merasa sedih rasanye, ape lagi kalo sebelumnye suasana rumahnye selalu rame.


Apahkah êluh pêrnah ngêrasain kêngêrian nyang luar biasa ama sosok ora kasat mata? Tumannyah, ênih têrjadi sêtêlah êluh nonton pèlêm horor atau ngêdêngêr cêrita horor dari orang laèn. Êluh bakal ngêrasa kêngêrian nyang ora wajar pada suatu hal di pikiranluh. Akibatnyah, êluh bisa ngêrasa ngêri buat ngêlakuin aktipitas dèwèkan, têrmasup molor wayah malêm ari. Kalu êluh ngêrasain kêngêrian ora masup akal ama udah ngêganggu aktipitasluh, lêbih baèk sigrah konsultasiin kê psikolog atau spèsialis kêsèhatan mèntal. Êluh bakal diobatin dêngan tèrapi prilaku kognitip, yakni tèrapi nyang bêrtujuan pêranti ngêrobah pola pikir ama tanggêpan nègatip ngêjadi positip sêhingga êluh bisa ngetauin pênyêbab kêngêrianluh ama bisa ngêminimalisasi kêngêrian.


Têrjadi kasus kêcêlakaan Cibubur nyang ngêlibatin truk tangki BBM Pêrtamina pada Sênèn, 18 Juli 2022. Kêcêlakaan ênih diduga rèm truk tangki BBM ngalamin blong sêhingga tabrakan maut ora bisa dihiindarin. Ngomongin rèm blong, rèm blong adalah dispungsi rèm nyang nyêbabin sisitim pêngêrèman ora bêgawè dêngan baèk, bahkan ora bêpungsi acan. Sêmuah orang puguh sêpêndapêt kalu rèm dibilang sêbagè sisitim kêsêlamêtan paling pênting pada sêbuah kêndaraan. Tujuan rèm tibang ada atu, yakni pêranti ngêbêrêntiin laju. Lêbih baèk lagi kalu kêmampuan onoh bisa dilakuin dalêm jarak nyang sêsingkat-singkatnyah. Hal ênih têrkait ama pêrporma atau tênaga nyang dimilikin mêsin mobil. Kondisi rèm blong ênih sêbênêrnyah disêbabin ama banyak paktor. Mulè dari kêrusakan komponèn ampè jarangnyah ngêlakuin pêrawatan kêndaraan. Pênyêbab utama rèm blong tumannyah adalah masalah pada minyak rèm.


Banyak penganti nyang memilih pesta pernikahan secara intim, mereka memilih menikah di KUA, kemudia disusul dengan syukuran nyang ngundang sodara ama temen deket buat makan rame-rame di suatu tempat. Tren ini tuh muncul karna pandemi, karna nyebarnye virus covid19 mulai bulan Maret 2020 semua kegiatan nyang bikin berekerumun tuh dilarang, kaga dikit nyang tetep ngelaksain tapi ya mangkas tamu undangan, trus banyak juga nyang akhirnye nunda. Cuma pan kite gatau yak kapan wabah covid19 tuh ilang, jadi banyak juga penganten nyang milih acara nyang lebih intim. Semua emang ada kurang ama lebihnye, karna pan budaya kite orang Indonesia kalo ngadain hajatan tuh harus meriah trus kaga lupa ama nyang namanye organ tunggal. Cuma ya mau gamau orang mesti paham, jadi kaga ada serangan tuh dari temen-temen nyang nanya knapa kaga diundang.


Inpormasi ama transaksi èlèktronik udah bêkêmbang, tapi pêrkêmbangan ênih juga punya dampak nègatip, salah atunyah adalah mangkin gampang ama maraknyah pênyêbaran pèlêm-pèlêm sêcara ilègal atau bajakan. Nyêbarin ama ngunduh pèlêm tanpa punya pêrijinan nyang danta liwat mèdia apah go puguh ngêlanggar hak cipta pèlêm nyang diatur dalém Undang-Undang Hak Cipta. Bêdasarkan Pasal 40 UU Nomor 28 Taun 2014 têntang Hak Cipta, pèlêm atau karya sinèmatograpi mêrupakan ciptaan nyang dilindungin ama undang-undang. Nanggêpin maraknyah kasus pêmbajakan pèlêm atau karya sinèmatograpi di Indonèsia, pêmêrèntah akhirnyah ngambil lèngkah nyata sêdikit dêmi sêdikit. Mêntêri Kominfo, Johnny G. Plate, bilang bahwa Kêmkominfo udah ngêblokir sêbanyak lêbih dari 1.000 situs pèlêm ilègal alias bajakan.


Waktu kecil kan kalo maen pasti suka ada aja tuh seleknya. Entar rebutan lah jatoh lah, macem-macem dah permasalahannye. Setiap anak kecil kan pasti demen banget ye maen sepeda, keliling-keliling kampung tuh maennye. Cuma temen aye tuh masih blom lancar naek sepeda, masih oleng kesana kesini. Pas ada belokan kaga sengaja nabrak bocah ampe muntah. Karna pas itu kaga ada nyang liat yauda dah pada kabur akhirnye.  Trus takut disamperin emaknye kite akhirnye pada pulang, nah beberapa hari kemudian maen lagi trus lewat tempat nabrak anak kecil, trus ada nyang mergokin, eh temen aye bilangnye bukan die tapi kembarannye. Gara-gara saking takutnye jadi die ampe boong.


Orang yang fobia anjing ini, bisa jadi dulunya ngalamin yang jelek gara-gara anjing. Fobia kayak gini juga kebentuk empel-empel lantaran sering ngalamin yang jelek-jelek. Kayak, jia pernah dikejar ampe digigit anjing. Udah gitu, ditambah jia ngedenger pengalaman yang percis dari orang laen. makin-mkin bikin jia trauma ampe fobia. Fobia kayak gini juga kagak bisa dianggap enteng. Kalo udah ngerasa kagak bisa ke mana-mana gara-gara kepikiran ada anjing melulu, orang yang fobia anjing ini juga kudu konsultasi ke psikiater ataa psikolog. Nanti bisa dikasih terapi empel-empel, biar pasien kagak terus-terusan kepikiran ama rasa ngerinya. Udah gitu, bisa dibantuin ngeredain stres pake obat sementara. Abis itu, empel-empel ilangin rasa ngeri atawa fobianya. .


Elu pernah ngerasa bener-bener sekarat dan dikit lagi bakalan mati? Aye pernah ngerasain hal entu pas kuliah semester 3. Awalnye cuma sakit perut biasa yang bahkan aye masih bisa aktivitas sampe kuliah besokannye. Tapi pas besok siang, entu sakit perut makin kagak tertahankan. Akhirnye aye pun berobat ke klinik kampus abis entu aye pulang ke rumah. Selanjutnye pas udeh menjelang malem. Pas udeh menjelang malem, perut aye entu makin bener-bener sakit. Dan pas udeh malemnye, aye bener-bener susah tidur karena kagak perut aye aje yang sakitnye parah bener, tapi tulang belakang aye pun bener-bener sakit. Terus aye juga ngalamin muntah yang bener-bener kagak berhenti. Udehlah sakit perut bener, tulang belakang bener-bener sakit, dan bahkan muntah pun terus-menerus. Saat entu aye ngerasa sekarat dan bakalan mati. Tentunye aye pun ngerasa takut karena ngerasa lagi sekarat.


Babeh masih kaga tuh ama tega ama adenhnya, jadi dia masih mao kasih kesempatan. Kaga lama lagi, ade Babeh minta motor nyang babeh punya, karna motor di rumah juga ada nyang dipake trus dikasih pan. Kaga lama tu motor dikasih, teryata bukan dipake malah dilelang ke orang, alesannye karna die mau benerin hp. Curiga dong pastinye karna pan tinggal bilang aje kalo mau butuh ape-ape. Babeh galama manggil tuh adenye, nanya alesan sebenernye trus disuruh jawab jujur knapa bisa sampe gadein motor, eh alesannye karna die kelibat utang judi. Makin bertambah emosi dong abah aye karna  udeh banyak dikecewain, tapi Babeh mikih buat diem trus kaga bales ama emosi, babeh jadi diem seribu bahasa.


Aye entu biasa ngeliat toilet yang bersih. Walaupun toilet di rumah aye biasa aje, tapi bersih. Pun toilet di kampus aye. Nah tapi pas waktu entu, aye ke kampus cuma sebentaran buat urus skripsi. abis entu, aye dan temen-temen aye pun maen ke rumah temen aye. Pas entu aye lagi dateng bulan dan perut aye bener-bener mules. Akhirnye aye pun ke toilet. Pas aye ke toiletnye, bener-bener banyak bercak item, kuning, dan ijo di mane-mane. Aye bener-bener jijik ngeliat toilet sejorok entu karena ya biasanye toilet aye bersih. Tapi karena aye udeh mules dan kudu ganti pembalut, aye pun terpaksa tetep make entu toilet. Sebelom aye make entu toilet, aye sirem berkali-kali dan sikat dikit-dikit. Terus akhirnye, baru deh aye make entu toilet jorok walaupun jijik bener.


Rase jijik ame makanan busuk biasenye bikin kite bereaksi muntah saking kagak kuatnye nahan mual gegara kondisi makanannye. Cuman, kalo sekedar jijik, masi ade kemungkinan kite kontrol ntu rase mualnye, tapi beda lagih kalo ude keracunan. Kite bise aje jijik ame makanan busuk, tapi di waktu nyang besamaan juge kagak sengaje kemakan gegara kagak nyadar kalo ntu makanan ude busuk. Jadinye, malah dari jijik berubah ke keracunan. Tande-tandenye mirip-mirip di bagian mual ame muntah, cuman sisanye kudu jadi peratian lebih, kek sakit ame kram perut, perut kembung, demam, ngegigil, lemes, sakit pala, diare ato berak-berak mencret, bahkan ampe bise dehidrasi. Kalo ude beginih, baenye buru-buru periksa ke dokter biar sakitnye kagak belanjut.


Elu pernah liat sosok nyeremin kayak hantu? Aye pernah, pas kelas 7 SMP. Pas entu, aye lagi asik-asiknye ngobrol sambil ngegares. Terus tiba-tiba aje aye ngeliat hantu. Entu hantu terang bener dan rambutnye panjang bener, kayak hantu kuntilanak. Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa ngeliatin aje. Nah ternyate katanye wajar aje pas ngeliat sesuatu yang gaib kite tegang, kaget, dan kagak tau kudu kayak gimane karena yang kite liat entu di luar kewajaran. Terus pas liat hantu entu katanye emang bakalan beda-beda reaksinye tiap orang dan salah satunye entu kayak aye, cuma bisa terdiam. Jadi ya wajar aje kaget karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem. Nah makanye kalo kagak mau liat hantu pas udeh malem gelap gitu, nyok deh tidurnye tepat waktu sebelom tengah malem, dan jangan bergadang!


Elu pernah liat sosok nyeremin kayak hantu? Aye pernah, pas TK. Jadi aye lagi mau nyeberang jalan buat nyamperin enyaknye temen aye. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Pas aye nengok, ternyata yang aye samperin entu hantu! Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite tegang, kaget, dan kagak tau kudu kayak gimane karena yang kite liat entu di luar kewajaran. Terus pas liat hantu entu katanye emang bakalan beda-beda reaksinye tiap orang dan salah satunye entu kayak aye, cuma bisa terdiam. Jadi ya wajar aje kaget karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem.


Tiga tahun setelah kepergiannye ncing aye atau om aye, nenek aye jatoh sakit, nenek dari babe aye. Aye awalnye biasa aje ga sedih-sedih yang gimane gitu juga. Karena nenek aye ntu emang sering keluar masuk rumah sakit, jadi kaga kaget atau gimane, dan kepikiran yang gimane-gimane. Tau-taunye kondisi nenek aye yang baik-baik aje hanya lemes-lemes aje, taunye menurun kondisinye. Disini aye bener-bener ngerasa sedih dan terpukul banget sih. Baru disini aye yang sedih banget-banget, apelagi pas nenek aye dipindahin ke kamar ICU yang dimane kondisi nenek aye juga udeh setengah sadar. Rasanye udeh kaga karuan banget, campur aduk sedihnye. Setelah berhari-hari di rumah sakit dalam keaada koma, akhirnye nenek aye berpulang ke yang maha kuasa, gausah ditanya lagi sedihnye kaya ape, dan udeh berusaha tega tapi tetep susahnye luar biasa buat tegar.


Saban kêluarga punya kisahnyah masing-masing, ada kisah bahagia, juga kisah bêrdêrèi aèr mata. Sêbagè bocah wadon pêrtama di kêluarga, Dèla punya kêwajiban ama bêban dèwèk. Orang tua amat ngarêpin kêsuksèsan ama kêbêrhasilan dari dirinyah. Sêdari kêcit Dèla dididik amat kêras sêhingga sêcara ora langsung mêrèka ngêdorong Dèla buat têrus bêlajar ama kudu juara dalêm bidang apah baè. Mêrèka sêlalu pèngèn Dèla ngêjadi nyang têrbaèk dalêm sêgala hal. Tapi, ada suatu wayah pas Dèla udah kêbangêtan lêlah, pontên mata pêlajaran Dèla pun nurun, alhasil sêmèstèr onoh Dèla ora ngêjadi juara kêlas. Pêringkat atu Dèla kudu mingsêr kê pêringkat tiga. Ngêliat raut sêdih ama kêcèwa di muka baba ama ênyaknyah, ngêja Dèla milu sêdih ama kêcèwa juga.


beberapa kali juga aye dapet kejutan nyang ga pernah aye banyangin dah sebelomnye. Pengalaman anak muda emang teryata indah banget yak. Kaga nyangka akhirnye aye ketemu ama orang nyang bisa bikin aye kaya di film-film gitu. Aye ama si pacar kan tinggal di kota nyang berbeda karna beda kampus. Nah, akhir-akhir taun kuliah dia tuh kayanya aye kaga berharap bakal dikasih kejutan nyang kaya gimana-gimana dah pas ulang tahun. Nah, pas waktu itu aye ama si pacar juga sama-sama sibuk ama urusan masing-masing.Telpon ama chat tuh jarang banget, apalagi ketemu kan. Eh teryata die diem-diem udeh bikin kejutan makan malem romantis, aye mah kaga tau kalo direncanain die. Pokoknya pas ulang taun aye di chat temen trus dateng ke tempat makan ntu, eh taunya ada si pacar lagi nungguin.


Mênurut psikolog Ikhsan Bella Persada, M.Psi., pêndêrita gangguan èmètophobia onoh punya kêngêrian bêrlêbih pada muntah, ngêliat muntah, atau nyêri nyang bêrhubungan dêngan ênêk. Kondisi ênih bukan tibang rasa jêmbêr nyang tuman dialamin wayah ngêliat muntahan. Pêndêrita èmètopobia bisa amat kêngêrian têrkait apah go soal muntah, bahkan ngêliatnyah ajah ngêja ngêri. Mikirin muntah ajah mêrèka bisa dilanda kêcêmasan. Hal ênih pada akhirnyah bakal bêdampak pada kêidupan sêari-ari mêrèka. Misalnyah ajah, ngêri gêgarês karna kuwatir muntah. Bisa juga êluh ampè ngindarin ngêmudi karna ada kêmungkinan bisa mabok kêndaraan ama ngêmicu muntah. Orang dêngan èmètopobia juga bisa ngêri dêngan sumur umum karna bêpikiran bahwa ada orang muntah di sonoh sêbêlonnyah.


Dari dulu tuh paling takut ama kalo udeh jadi pusat perhatian, apalagi buat naik ke atas panggung. Di liatin banyak orang pas lagi ngomong aja jadi grogi trus ngeblang. Mangkanye tuh selalu ada di balik layar, kaga pernah mau muncul di depan layar. Jangankan buat ngomong di atas panggung, presentasi berame-rame di depan banyak orang aja bakalan keluar keringet dingin trus gemeteran. Pokoknye tuh parah banget dah rasa groginye kaga bisa ditanganin. Mangkanye kaga pernah sekali pun jadi pemimpin karna takut buat disuruh ngomong di depan banyak orang. Jadinye aye kaga pernah maju dah selama disekolahan, soalnye kaga pernah mau berkembang.


Aye punya pengalaman yang jadi salah satu pengalaman menyenangkannye aye. Pengalaman menyenangkannye aye entu pas pertama kalinye aye ikutan lomba fashion show saat aye TK. Pas entu hari lomba, aye dan enyak aye pagi-pagi pergi ke lokasi lombanye. Nah ternyate, saingannye aye entu bocah-bocah SD kelas 4, 5, dan laennye. Mungkin karena aye masih kecil, aye sama sekali kagak minder, tetep pede. Aye malah fokus nontonin para saingannye aye satu per satu. Nah aye pun dapet beberape inspirasi dari mereka. Terus pas gilirannye aye tampil, selaen aye praktekin yang udeh diajarin enyak aye sebelomnye, aye nyoba ngelakuin hal yang aye pelajarin dari peserta laennye. Nah terus giliran waktunye pengumuman, ternyata aye menang juga! Walaupun bukan juara 1, aye seneng bener karena entu pertama kalinye aye nyoba ikut lomba gituan dan saingannye aye semuanye lebih tua daripada aye, tapi aye tetep berhasil menang! Entu bener-bener jadi pengalaman menyenangkannye aye seumur idup!


Saat kecelakaan terjadi di jalanan, bejibun pengendara yang berada di sekitar tempat kejadian hanya sekadar melambatkan laju mobilnye ntu untuk melihatnye. Kagak jarang yang hanya berhenti sebentar kemudian melanjutkannye lagi ntu perjalanannye, tapi ada juga yang berhenti kemudian membantu si korban. Saat pertama kali melihat ntu kecelakaan di jalanan hal pertama yang harus dilakukan adalah menyalakan lampu hazard sebelum melambatkan laju mobil apelagi mengambil ponsel untuk mengabadikannye kejadian tersebut. Ada beberape mobil yang lampu hazardnye menyala secara otomatis ketika pengendara melakukan pengereman mendadak, dan cukup mendalam. Setelah melambatkan laju mobil, dan akhirnye berhenti, perhatikan sekeliling anda apakah ada cukup ruang untuk ambulans, atau pemadam kebakaran agar bisa dengan cepat menangani korbannye. Jangan juga berhenti di pinggir jalan, sebaiknye parkirkan mobil dengan lokasi yang agak jauh dari tempat kecelakaan agar anda, dan penumpang dalam mobil tetap selamat.


Teni entu selalu kagak pernah berekspektasi ape-ape, kagak punya ekspektasi yang tinggi, dan kagak pernah ngarepin dapet ape pun dari ape yang udeh die kerjain kecuali entu haknye, misalnye gaji atau nilai yang bagus pas kuliah karena udeh lakuin kerjaan dengan baek. Nah kalo dalem hubungan sosial, die bisa aje nolongin banyak orang, bantu dengan segale macem cara, tapi die bener-bener kagak pernah ungkit dan kagak pernah berharep dapet timbalan balik ape pun. Suatu hari die dimintain tolong same temennye buat ke rumahnye. Temennye butuh bantuan. Teni pun dateng. Eh kagak taunye udeh banyak temen kelasnye yang kumpul dan ngasih die hadiah. Teni pun kaget dapet banyak hadiah.


Montor nyang ditumpangin atu kêluarga asal Sidoarjo ngalamin rèm blong di jalur Cangar-Pacet, Mojokêrto, pada Sêlasa, 11 Oktobêr 2022. Kêjadian montor ngalamin rèm blong ênih têrjadi sêkitar jêm 10.20. Mêrèka adalah warga Dèsa Barengkrajan, Kêcamatan Krian, Sidoarjo. Wayah kêjadian, mêrèka ngêndarain montor Vario W 3327 WM. Mêrèka ngêlaju dari arah Batu, Malang, mênuju Pacèt, tapi sêsampènyah di lokasi kêjadian, têpat di jalur turunan curam nyang disêbut Tikungan Gotean, ujug-ujug rèm montor ora bêpungsi. Akibatnyah, atu kêluarga nabrak pêmbatês jalan jalur pênyêlamêt dêngan kêcêpêtan tinggi. Wayah kêjadian, posisi bininyah bêrada di paling bêlakang, sêdangkan bocahnyah diboncèng di dêpan. Kêcêlakaan tunggal ênih ngakibatin bininyah tèwas di têmpat, sêmêntara laki ama bocahnyah masing ngêdapêtin pêrawatan.


Pas punya anak apalagi, aye udeh kebal tuh ama muntahan. Bayi kan kalo kekenyangan tuh suka gumoh, kalo aye jijik nanti begimana, mana pernah saking ribetnye tuh muntah bayi ampe kering di baju, suka ditegor tuh ama laki aye karna laki tuh suka mual ama jijik ngeliat muntahan bayi. Namanye ibu baru kan rada sensitif ya kalo suami suka komentar kaya gitu, padahal jadi ibu baru kan kebayang banget repotnye kaya gimana. Boro-boro ganti baju trus pake wewangian, rasanya tidur aje kurang. Awal-awal suka berantem tuh cuma gara-gara muntah bayi. Tapi, makin lama laki aye untungnye makin ngarti sih trus juga sadar kalo sikap die tuh salah.


Elu punya pengalaman pas kecil yang bikin elu trauma? Si Keenan punya. Pas Keenan masih berumur 6 taonan, die ngalamin hal yang traumatis bener. Die dilecehin sama seorang pedofil yang jadi perawatnye die pas kecil. Kagak bisa dipungkirin, entu pengalaman traumatis yang dialaminnye pas jadi bocah karena pelecehan seksual yang dilakuin oleh si pedofil ade dampak ke dirinye dan bahkan sampe die gede pun tetep kerasa dampak dari entu pengalaman traumatis. Entu hal pengalaman traumatis pastinye bikin Keenan terpukul dan bikin die ngerasa kalo lingkungan atau orang sekitarnye entu berbahaya. Entu bikin die narik diri dari lingkungan sosial dan ngejauh dari banyak orang.


Kebahagiaan yang hakiki waktu ntu adalah lagi demen-demennye sama kuda poni. Di tambah lagi kuda poni kan ada film cartoon dan bonekanye yang gemes-gemes. Makin-makin aje rasanye pengen beli tu boneka buat koleksi yekan. Wal hasil tempo waktu ntu cerita-cerita dah tuh sama temen lagi demen sama boneka poni, abis ntu die nanya demennye sama karakter yang warna ape, yaude aye jawab kasih unjuk gambarnye. Suatu waktu abis maen sama temen- temen sembari makan di KFC, mau pulang ke rumah dah tuh, pulang bareng sama die, udeh gitu ntu waktu pulangnye kaga ke rumah lagi ada acara di rumah sodara pulang lah ke rumah sodara. Pas di jalanan, bunyi barang jatoh di ntu mobil, pas nengok di bagian tengah ada buntelan kresek item jatoh dari kursi, yaude aye ambil taro lagi di atas ntu kursinye. Eh tapinye, sama temen aye di suruh ambil dan buka, bener-bener ganyangka taunye isinye boneka kuda poni ada dua pasang, senengnye aye luar biasa kaga bisa diluapin, yaude untung pake kresek item jadi kaga malu dan kaga ketauan sama orang-orang pas di rumah sodara aye ntu. Warnanye biru dan kuning, aye kegirangan dan bilang makasih aje sama temen aye ntu.


Orang yang ngalamin serangan panik ini kagak bakal kena bahaya, cuman bakalan ngeganggu idupnya. Kalo kita mau tau tanda orang kena serangan panik atawa bukan, kita liat tanda di badan. Ada tanda yang keliatan ama orang laen, ada juga tanda yang cuman dirasain ama orang yang kena serangan aja.  Kalo badannya keliatan ngerengked, mukanya pucet, mandi keringet, napasnya ngos-ngosan, ama kayak kagak jiem kayak orang kagak sadar ama dirinya, bisa jadi itu kena serangan panik. Udah gitu, jia juga bakal ngerasa kayak dicekek, badan berasa ba’al atawa kebas, rasanya sempoyongan, dadanya nyeri, enek, kayak pengen pingsan, ama ngerasa kayak mau modar pas itu juga. Kalo kita ngerasain ada gejala-gejala kayak, kita kudu waspada. Kita kudu langsung pereksain ke dokter.


Ane ade ceritaan temen ane, si andi orang tuanye cerai waktu usia die 16 taon, Tapi kalo ditanye soal ketakutan masa lalu, sampe saat eni mungkin aje aye masih ngerasain ketakutan terus. Ya trauma ame kegagalan rumah tangga enyak babe aye. Dalem ngejalanin pernikahan aye pastinye ngerasa ketakutan buat ngelakuin kesalahan nyang same ame enyak babe aye nyang berujung cerai, soalnye buat orang kaya aye ude pernah tau gimane rasanye jadinye aye kagak kepengen bocah aye ngerasa kaya aye dulu. Ketakutan ntulah nyang ngebuat aye selalu pengen buat bangun rumah tangga nyang lebih bae, aye selalu usahe belajar dari kesalahan enya babe aye biar hal ntu kagak keulang dirumah tangga aye ntar.


Karna Rina hobi bêrmaèn poli, diah milu gabung dêngan salah atu tim poli nyang ngêrêbutin juara tingkat RT di lingkungan rumahnyah. Rina bêbêrapah kali bêrhasil nyitak poin. Têpok tangan para pênonton ngêja Rina mangkin sêmangêt dalêm nyitak poin. Wayah lagi rêsêp bêrmaèn, ujug-ujug kêjadian kocak nyang ngêja jêngah nimpa Rina. Wayah diah lagi ngêblok sêrangan lawan, ujug-ujug cêlana bagian bêlakang Rina soèk. Para pênonton nyang ngêliat cêlana Rina soèk kêtawa kêpingkal-pingkal. "Èt dah, sêgala soèk!" ucap Rina dalêm ati. Mêski ada nyang ngêtawainnyah, Rina masing ngêrasa bêruntung lantaran ora sêmuah pênonton mêrsalahin hal onoh, justru mêrèka ngasih sêmangêt kêpada Rina buat têrus bêrmaèn nyitak poin.


Di setiap acara kawinan biasanye ade acara yang namanye lempar kembang. Kepercayaannye kalo yang dapet ntu kembang bisa segera nikah, atau bahasa lainnye nular dah. Nah biasanye di acara lempar kembangnye penganten ntu, kaga hanya lempar kembang terus dapet kembang doang. Biasanye yang berhasil dapetin ntu kembang dapet hadiah lainnye juga. Hadiahnye juga lumayan bener dah, bisa dapet duit, hp, ada juga boneka atau coklat. Nah orang-orang pade berebut dah tuh buat dapetin ntu pade hadiahnye. Pas lagi kawinan temenan aye, ada temen aye yang semangat bener buat dapetin lempar bunga biar dapet hadiah. Akhirnye die berhasil dapetin ntu kembang hadiahnye boneka dah, die girang banget dah.


Kalo naek kendaraan tuh sering banget aye kaga pake kacamata. Padahal kalo malem suka kaga keliatan jalanan. Sebenernya sih bahaya ya karna bisa celakain diri sendiri cuma lebih bahaya lagi kalo aye naek motor tuh pake softlens, soalnye kalo kelilipan bisa aye kucek mata trus softlensnye jadi rusak. Trus gara-gara itu aye suka salah manggil orang di jalanan. Niatnye sama-sama mao makan kalo abis futsal, trus aye mau bilang pelan-pelan ama orang nyang depan karna aye kaga tau jalan. Eh teryata orang nyang aye panggil pake salah lagi, jadi udeh keburu malu dah trus minta maap si walaupun malu juga.


Sêorang siswi bêsêragam pramuka bêrada di parkiran montor sêkolanyah. Wadon onoh ngambil montornyah buat dikêndarain pulang. Montor nyang dipunyanyah onoh ngêmilikin modèl nyang amat jadul. Hal onoh ngêja têmên-têmênnyah ngêtawain montor miliknyah. Tapi, diah tampak cuèk ama ora ngêdêngêrin lèdèkan têmên-têmênnyah. Rupanyah montor jadul onoh jênis Yamaha 125 Z. Siapah sangka kalo montor modèl jadul nyang dikêndarain olèh wadon onoh harganyah pantastis, bahkan harganyah ngêlêbihin montor bèbèk nyang digunain olèh têmên-têmênnyah. Kalo montor masing cakêp, tapi pajaknyah udah mati 10 taun, harga jualnyah ajah masing tinggi, yakni Rp56 juta. Apahlagi kondisinyah masing cakêp ama pajak masing idup, kalo dijual bisa laku ampè Rp80 juta.


Kalo ngomongin trauma, kayanye aye udeh kenyang dah. Soalnye banyak banget masa hal yang bikin aye trauma dari kecil. Mulai nyang pertama tuh aye trauma ampe gagap ngomong di depan banyak orang. Masalahnye padahal sepele, aye bisa kaya gitu karna waktu kecil aye tuh kalo diomelin pasti di depan banyak orang. Gara-gara omelan itu juga jadi aye tuh paling takut kalo udeh diliatin banyak orang. Mangkanyr nih ampe detik ini aye kaga berani buat tampil sendiri di depan banyak orang presentasi contohnye. Jadi, tiap aye presentasi tuh aye gemeteran trus gagap dah lama-lama bingung mao ngomongin apaan, saking takutnye diliatin banyak orang ampe begitu.


Waktu ntu pergi ke suatu tempat ye buat cari kado hadiah nikahan ntu buat temen akhirnye ubek ubek deh ke sana kemari ampe gempor. Terus akhirnye pindah ke lain tempat kan ye tuh, pindah deh ke toko emas, cari lg sampe gempor nyari ntu benda yang cocok dan pas yekan. Udah gitu kepikirannye buat carinye emas karena emas bakal manfaat buat kedepannye, buat tabungan kalo mendadak butuh yekan. Akhirnye setelah nyari-nyari dapet dah tuh logam mulia yang bakal dijadiin kadonye. Karena kan kalo logam mulia cakep kan tuh harganye dan bisa jadi naik harganye jadi manfaat yekan. Udeh gitu kalo pakeannye logam mulia bukan bentukannye perhiasan kite kaga dosa kalo kaga pake yekan. Rasanye lega bener dah udeh nemu ntu benda buat dikadoin nikahan


Zaman sekolah dari sekolah dasar sampe menengah atas Alhamdulillah banget aye lumayan sering dapet peringkat 5 besar di kelas. Karena didikan orang tua aye yang cukup ketat juga buat ngedidik aye buat belajar yang bener, dan tiap hari aye belajar tanpa harus nungguin ulangan dulu baru belajar. Karena prestasi aye yang lumayan bagus dan konsisten, waktu ntu aye di kasih hadiah yang kaga bisa di lupain banget dah, karena suka bener sama ntu hadiahnye. Jadi buat nyemangatin aye, buat apresiasi aye, enyak aye kasih hadiah cincin emas yang cakep bener modelnye. Pada saat ntu aye bener-bener girangnye kebangetan di kasih hadiah begituan. Pokoknye cakep bener dah ntu emas, aye demen banget modelannye, dan awet bener dari aye sekolah dasar ampe gede ntu cincin masih muat kepake banget.


Waktu zaman aye masih ikutan les bahasa inggris, aye sama temen-temen les aye pulang ngeles maen dulu ke salah satu mall deket tempat les. Jadi ceritanye kite mau nonton film rame-rame karena ntu hari, hari terakhir ujian dan besoknye udeh libur, jadi kite mutusin buat jalan dan nonton ramean. Ceritanye pas aye lagi nunggu jadwal pelemnye dimulai aye kehausan, dan aye beli minuman seger dah tuh. Pas lagi antre beli ntu minuman, aye liat-liat kaya kenal, eh bener aje ternyata die ntu temen sekolah waktu SMP yaudeh deh sama sama kaget karna udeh lama kaga ketemu terus banyak yang berubah, akhirnye ngobrol-ngobrol dah tuh.


Entah kebetulan, atau kagak, tikus mati di restoran ntu jatuh dari atap langsung ke meja saji. Pengunjungpun langsung histeris sambil mengabadikan kejadian unik ntu. Restoran hot pot Wujiaochang di Shanghai, China menghebohkan pengunjung. Pasalnye ada tikus besar tiba-tiba jatuh dari atap. Tikus jatuh dalam keadaan tergelatak sebelum akhirnye mati. Kejadian ntu kagak ayal membuat beberape pengunjung berteriak histeris. Seorang saksi mata mengatakan sebelum mati, tikus sempat sulit bernafas. Atas hal ntu, pegawai restoran langsung menyingkirkan tikus. Tapi beberape pengunjung rupanye bereaksi lebih cepat dengan memotret momen ntu, dan membagikannye di media sosial. Selanjutnye restoran menggratiskannye ntu semua pesanan pengunjung di waktu tersebut. Namun hal ntu kagak menghentikan ulasan buruk dari pengunjung. Salah satunye menulis bahwa tikus sebenernye udeh terlihat dimalam sebelumnye tapi kagak dihiraukan pegawai restoran. Sementara ntu, pihak berwenang setempat turut berbicara. Pihaknye mengabarkan restoran sebenernye udeh menyebarkan racun tikus pada malam sebelum kejadian dengan harapan tikus bisa mati. Tapi hal ntu rupanye kagak berhasil.


Pas bulan April taon 2019, Jane sedih bener karena die kudu tinggal sendirian. Tadi pagi, enyaknye udeh pergi dari rumah karena kudu dinas ke lua negeri. Udeh mane bulan April entu bulan kuliah yang tersibuk menurut Jane. Gimane kagak? Besok hari Senen, Jane ada kuis 3 mata kuliah dan ada 3 proyek akhir yang kudu dikumpulin entu hari. Jelas aje hari Minggu ini Jane kudu ngebut buat nyiapin semua entu. Kagak cuma hari Senen aje, di hari Selasa, Rabo, Kamis, dan Jum’at, Jane juga ada deadline yang numpuk. Tiap hari pas entu pekan, Jane bener-bener sibuk dan kesusahan. Dari pagi sampe malem, Jane di depan laptopnye dengan kertas yang berserakan di sekitarnye. Udeh mane Jane sendirian kagak ade enyaknye, jelas aje Jane makin sedih. Tertekan karena deadline numpuk, belajarnye kudu ngebut, tapi kagak ade enyaknye bener-bener bikin Jane sedih.


Kalo kite ngerasa panik, kite jangan malah bikin suasana makin kaga terkendali. Kite harus kendaliin diri sendiri, jangan malah jadi penghalang buat orang laen nanti kite malah bikin repot doang. Kite juga harus bisa ngontrol diri kite sendiri supaya kite makin tenang buat ngadepin hal-hal nyang malah bikin kite panik. Gunain logika kite, jangan ampe kite malah larut ama rasa takut nyang berlebihan. Pokoknye kite harus tenangin diri dengan cara bernafas nyang tenang. Pokoknye kendaliin diri supaya rasa panik kite tuh kaga makin berlebihan. Orang laen kan bisa marah karna kite cuma bisa panik tanpa bisa nyelesain masalah nyang ada.


Wajar aje kagak sih kalo Yena ngerasa diperlakuin kagak adil sama bosnye? Soalnye nih ye aneh bener. Masa ade rekan kerjanye Yena, yang bisa dikate kagak pernah ngerjain segala sesuatunye sesuai perintah, tapi sampe detik enih masih aman kerja di entu tempat. Sementara entu Yena, sempet sakit dan ade beragam kendala laennye yang bikin performa kerjanye agak nurun. Tapi langsung kena tegor dan bahkan anceman buat diturunin jabatannye atau bahkan dipecat. Jelas aje Yena udeh sebel dan marah bener karena diperlakuin kagak adil. Tapi die masih tahan. Terus selanjutnye nih ye, pas die cuma ngelakuin kesalahan kecil itupun akibat rekan kerjanye yang kagak bener entu salah sampein informasi, Yena langsung dipotong gajinye. Yena pun akhirnye marah karena udeh diperlakuin kagak adil.


Lama kelamaan tuh si Erin luluh juga, die baru mau cerita pas udeh lama setahun kemudian. Teryata keadaan orang tuanye udeh kaga kaya dulu, sekarang tuh ape-ape harus serba irit biar cukup buat makan. Barang-barang mewah ama mobilnye aje ada nyang dijual buat kebutuhan hari-hari. Sebagai temen mah kite bantu nguatin, kite bilang ama Erin kalo kite tuh temenan bukan karna die lagi seneng aja. Lama kelamaan si Erin sih nerima keadaan nyang sekarang, udeh kaga malu lagi tuh ama temen-temen. Cobaan hidup kan emang beda-beda, kadang kite di atas dan bise aje keadaannye lagi di bawah, tapi tetep bersyukur karna nyang penting masih dikasih kesehatan.


Pêrnahkah êluh kêtêmu dêngan orang laèn nyang ora êluh kênal makè baju sama dêngan nyang êluh pakè? Nah, biar êluh ora panik ama kêlimpungan, coba dah lakuin cara ênih. Wayah diadêpin pada situasi ênih, normalnya orang èmang bakal panik, jêngah, ama kêlimpungan kudu ngapain. Ontong panik, têtêplah antêng ama bêpikiran positip. Kalu êluh antêng, orang laèn go bakal biasa baè. Kêmudian, êluh ora usah hirauin omongan orang laèn nyang ngêliatluh makè baju kêmbaran. Lalu, cara têrgasik ngakalin baju kêmbaran adalah tutupin dêngan luaran biar kêliatan bèdanyah antara tampilanluh ama diah nyang bajunyah sama dênganluh. Pênambahan luaran ênih bakal ngêrobah pênampilan êluh sêcara signipikan.


Seorang ayah tega menganiaya dua bocahnyè gara-gara kagak mau disuruh berutang di warung. Sêbêlonnyè, ayah êni merupakan teknisi audio di kawasan Cengkareng, Jakarta Barat. Namun, diè udèh kagak bêgawè lagi. Wayah penganiayaan berlangsung, istrinya sedang bêgawè. Semua bermula wayah diè terpancing amarah wayah kêduè bocahnyè kagak membalas panggilannya. Bocah-bocah menolak perintah ayahnya nyang menyuruhnya ke warung buat ngutang rokok. Bocah-bocahnyè menolak karna malu kudu ngutang saban ari. Ayahnya emosi, kemudian melempar gelas amè botol kaca. Kagak tibang di situ, diè melakukan penganiayaan dêngan memukul kêduè bocahnyè. Atas kejadian ntu, diè langsung diusir kêluargè istrinya. Sêudèh nêrimè laporan korban, polisi segera mencarinya. Akhirnya, diè berhasil ditangkap padè ari kêêmpat sêudèh laporan diterima.


Untuk bisa mengatasi masalah hidup, ya ntu stress yang terjadi kala menghadapi macet di ibukota Jakarta, cobalah melakukan teknik napas dua menit ala psikolog Damien Adler dari Victoria's Mind Life Clinic. Teknik ntu dilakukan dengan memperlambat napas. Ketika stres, seseorang cenderung akan bernapas lebih cepat. Akibatnye, keadaan ntu akan mengacaukan kandungan gas dalam darah yang bisa berujung pada beberapa problem seperti pusing, tubuh terasa mengawang, dan kelelahan. Dengan memperlambat napas, efek itu bisa dihindari. Selain ntu, memperlambat napas saat stres juga berguna untuk menurunkan detak jantung dan tekanan darah hingga kite merasa lebih rileks dan berpikir jernih, stress pun berkurang.


Elu pernah ngerasa sedih dan kesepian pas tinggal sendirian? Elu tau kagak, kenape elu bisa ngerasa sedih dan kesepian pas tinggal sendirian? Bahkan katanye sih, orang tetep bisa ngerasa kesepian walaupun di sekitarnye lagi rame ataupun die lagi sama orang-orang terdekatnye. Nah apelagi pas lagi sendirian ye? Pas sendirian, makin mungkin aje orang ngerasa sedih ataupun kesepian. Nah katanye, ngerasa kesepian entu kite ngerasa hampa, sendirian, dan laennye. Karena kespian kite bisa ngerasa hampa, kite bakalan makin ngerasa kagak nyaman kan? Udehlah lagi sedih karena tinggal sendirian, bisa aje muncul emosi-emosi negatif laennye. Intinye pas tinggal sendirian, Kagak cuma ngerasa sedih aje deh, bisa ngerasa kesepian, hampa, dan laennye.